Usvojen plan rada Štaba za vanredne situacije za 2020. u Medveđi - Televizija Leskovac\nPlan rada Štaba za vanredne situacije Opštine Medveđa za 2020. godinu usvojen je na svečanoj sednici, koja je održana povodom Svetskog dana civilne zaštite – 1. marta.\nOvaj plan predviđa preventivno delovanje u slučaju požara, vodosnabdevanja, sa programom rada za letnje i zimsko održavanje puteva, kao i sistema za uzbunjivanje.\nU izveštaju iz prethodne godine istaknuto je da nije bilo potrebe za uvođenjem vanredne situacije, ali je bilo neophodno uvesti planske restrikcije vode u letnjem periodu zbog suše, rečeno je na svečanoj sednici uz podsećanje da je u toku 2019. očišćeno korito reke Jablanice u dužini od 1,5 km.\n„ Skupština opštine Medveđa je 15. septembra 2011. donela Odluku o organizaciji i funkcionisanju civilne zaštite. Njome je, a na osnovu Zakona o vanrednim situacijama, precizno regulisano koji su subjekti sistema zaštite i spasavanja na teritoriji opštine – podsetio je predsednik opštine i komandant štaba Nebojša Arsić.\nNa svečanoj sednici dodeljena su priznanja Službi kućne nege Doma zdravlja, Policijskoj stanici, Vatrogasnoj jedinici i Ivici Ranđeloviću, načelniku Sektora za vanredne situacije iz Leskovca.


ITF W15 Knokke Žene rezultati, Tenis ITF Žene - singl - Rezultati.com\nITF W15 Knokke Žene uživo, rezultati, ždrijebovi\nPOMOĆ: Nalazite se na ITF W15 Knokke Žene rezultati stranici u Tenis/ITF Žene - singl sekciji. Rezultati.com nudi ITF W15 Knokke Žene uživo rezultate, konačne i parcijalne rezultate, ITF W15 Knokke Žene ždrijebove i ITF Žene - singl poredak. Osim ITF W15 Knokke Žene rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF W15 Knokke Žene servis rezultata je u stvarnom vremenu, osvježava se uživo.


Vakcina ili negativan PCR test: Ovo su uslovi za ulazak na Sabor trubača u Guči - Srpskainfo\nVakcina ili negativan PCR test: Ovo su uslovi za ulazak na Sabor trubača u Guči\nSabor trubača u Guči ove godine neće biti isti kao ranije zbog epidemije virusa korona, pristup će biti restriktivan, a ulaz nije dozvoljen svima, pa će u zonu od sedam kilometara moći ući vakcinisani i građani sa negativnim pi-si-ar testom.\nFOTO: PETAR MARKOVIĆ/RAS SRBIJA\nMinistar državne uprave i lokalne samouprave Marija Obradović rekla je da će javnost svakodnevno biti obavještavana da Guča neće biti ista kao ranije.\nPoslije vanredne sjednice Savjeta Moravičkog upravnog okruga u Čačku, Obradovićeva je navela da je dogovoreno da Sabor trubača u Guči bude tako organizovan da postane primjer i za druge manifestacije, a to podrazumijeva uvođenje “branjene zone” u dužini od sedam kilometara, u kojoj će biti strogo kontrolisan pristup.\nDogovoreno je da organizatori manifestacija i inspekcije revidiraju planove, tako da se u tu zonu omogući ulaz vakcinisanim građanima i onima sa negativnim PCR testom, kao i da se postave punktovi za testiranje nevakcinisanih brzim testovima, uz mogućnost vakcinacije na samom punktu.\nObradovićeva je rekla da Guče neće biti ako ne žele da se pridržavaju propisanih mjera i da nije isključeno da Krizni štab zabrani njeno održavanje, poštujući iskučivo interes očuvanja zdravlja nacije, saopšteno je iz Ministarstva državne uprave i lokalne samouprave.\nSjednica je zakazana kako bi se razgovaralo o predstojećim manifestacijama u avgustu i septembru, na prvom mjestu Saboru trubača u Guči, ali i Saboru violinista u Pranjanima, Nušićijadi u Ivanjici i Kupusijadi u Mrčajevcima, za koje u ovom trenutku ne postoji odobrenje Kriznog štaba da mogu biti organizovane.\nObradovićeva je istakla da svi moraju da shvate da država i Krizni štab nisu za to da se ove manifestacije ne održe, ali da je zdravlje stanovništva najvažnije.\nOna je najavila da će se sljedeće sedmice vidjeti da li manifestacije mogu da se održe na ovakav način.\nSabor trubača trebalo bi da bude održan od 13. do 15. avgusta.\n"Plan koji garantuje bezbjednost" Vakcinacija i negativan PCR test uslov za ulazak u užu zonu na Sabor trubača\nPočeo Sabor trubača u Guči: PCR, vakcina, narukvice maska i truba (VIDEO, FOTO)\nSutra Sabor SPC, prvi od izbora Porfirija za patrijarha\nSvetom arhijerejskom liturgijom započelo zasjedanje Sabora SPC\nSUTRA SABOR SPC Ustoličenje patrijarha Porfirija u Peći odgođeno\nČeka se ustoličenje Joanikija i Isihija: Na dnevnom redu Sabora SPC i kadrovska rješenja\n"San svakog trubača" Orkestar Vladimira Ivanovića najbolji na saboru u Guči (FOTO)\nLovac odbranio lane od pasa lutalica: Beba Živko se odomaćio, najviše voli kozje mlijeko\nZAGRMILE TRUBE U GUČI Poslije godinu dana pauze, užičko kolo prolomilo se Dragačevom (VIDEO)\nSabor SPC 24. maja: Ustoličenje patrijarha u Peći odgođeno\nSutra u Beogradu zasjeda Sinod SPC: Odlučuje se o datumu održavanja Sabora\nSinod danas odlučuje o datumu održavanja Svetog Arhijerejskog Sabora SPC\nPovodom Međunarodnog dana mira: Predstava „Kabare treće stanje“ u Banjalučkom studentskom pozorištu\nDodijeljene nagrade "Emi": “Kruna” najbolja dramska serija, Netfliksu najviše priznanja\nU Mrkonjić Gradu održan koncert etno i duhovne muzike Danice Crnogorčević\nPotresne scene: Objavljen prvi snimak novog filma "Oluja" (VIDEO)\nVeče laureata: Đorđu Nešiću uručena nagrada "Skender Kulenović - Književni vijenac Kozare"\nTamara Dragičević o ulozi legendarne Silvane: Donijela sam neku svoju emociju, uživali smo u radu\nPONOS PRIJEDORA Pavlović: Književni susreti na Kozari čuvaju sjećanje na slavnu istoriju\nPlaniran bogat program: Šesti međunarodni književni susreti do 19. septembra u Banjaluci\nSutra u Banskom dvoru koncert banjalučkog sastava "Bandoneon Skver"\nPoznati termini: Dvije utakmice 10. kola Premijer lige BiH na rasporedu sutra, četiri u srijedu\nNajemotivniji snimak Marine Tucaković i Cece "To je žena koja je stvorila moj novi identitet na estradi" (VIDEO)


Žena koja optužuje kandidata za Vrhovni sud SAD spremna da svedoči u Kongresu\nBeta 17. septembra 2018. 15:30\nŽena koja optužuje kandidata za Vrhovni sud SAD Breta Kavanoa za seksualni napad spremna je da javno iznese svoju priču na senatskom odboru koji razmatra njegovu nominaciju, rekla je danas njena pravna zastupnica.\nKavano je bio na putu da njegova nominacija glatko prodje kroz Senat, ali su optužbe Kristine Blejzi Ford omele taj proces, navodi Asošiejtid pres.\nRepublikanski senatori su izrazili zabrinutost zbog optužbi da je pijani Kavano neprikladno dirao Ford i pokušao da joj skine odeću na žurci kada su bili tinejdžeri.\nAdvokatica Debra Kac je rekla da njena klijentkinja smatra da je incident s početka 80-ih pokušaj silovanja.\n„Ona veruje da bi bila silovana da Bret Kavano nije bio žestoko pijan“, rekla je Kac na televiziji En-Bi-Si (NBC).\nKavano je „kategorički i nedvosmisleno“ negirao otpuže, saopštila je danas Bela kuća.\nOptužbe o Kavanoovom seksualnom napadu su prvi put iznete u privatnom pismu bez navodjenje imena Kristine Blejzi Ford.\nS objavljivanjem imena i detalja, optužbe su stavile u nezgodnu poziciju republikance koji brane kandidata za Vrhovi sud predsednika Donalda Trampa uoči izbora za Kongres u novembru na kojima učestvuje veliki broj ženskih kandidata, dok jača pokret „I ja“ (MeToo).\nMada deluje da će senatski odbor za pravosudje kasnije ove nedelje glasati o nominaciju, medju republikancima izgleda da se javljaju podele po pitanju Kavanoa – više njih je tražilo da se odloži glasanje dok senatski odbor ne sasluša Ford.


Akcija! Do kraja maja KIRBY usisivač po neverovatnoj ceni!\nUsisivače i sve za usisivače naći ćete na jednom mestu, a to je prodavnica u Makedonskoj 7 u Zrenjaninu. Obavezno posetite ovu prodavnicu jer vas tamo očekuje jedna velika, specijalna akcija.\nZa vas su u „Sauber hausu 023“ pripremili jednu veliku akciju – do kraja maja ovde možete da kupite Kirby usisivače, malo korišćene, po ceni od samo 690 evra. Svaki Kirby usisivač ima garanciju od tri godine.\nOvo je jedinstvena prilika da po vrlo povoljnim uslovima dođete do vašeg najboljeg saveznika u borbi protiv dubinske nečistoće, prašine i grinja.\nKirby je moćan višenamenski usisivač, vaše oružje u borbi protiv grinja i prašine, koji su najčešći uzroci alergija. Kirby usisivačem možete dubinski očistiti tepihe i sav kabasti nameštaj.\nZdravim ljudima dovoljno je da dubinski očiste nameštaj ili tepihe jednom mesečno. Za one koji su skloni alergijama, koji imaju problem sa astmom ili bronhitisom, nekim gljivčnim ili virusnim oboljenjem, poželjno je dubinsko čišćenje na 15 dana.\nIskoritite akciju koja traje do kraja maja i rešite se problema sa alergenima, prodišite punim plućima, učinite mnogo za sebe i svoje najbliže. Obezbedite sebi svoj Kirby usisivač, malo korišćen, za samo 690 evra.\nZamenite stari usisivač novim\nU Makedonskoj 7 Kirby usisivač možete da kupite, popravite i nađete za njega sav potrošni materijal i rezervne delove.\nOvde možete da kupite i nove usisivače, ali možete i svoj stari da zamenite za nov. Za svoje kupce Sauber Haus 023 je uvek na raspolaganju – zaposleni izlaze na teren, preuzimaju i donose robu lično, a dijagnostika je besplatna.\nOvo je samo jedna od pogodnosti koju vam u „Sauber Hausu 023“ omogućuju.\nRadno vreme je svakog radnog dana od 8 do 18 časova. Za više informacija pozovite 063 866 99 10 ili 069 661 186.\nTagoviKirby usisivač marketing nl Sauber Haus 023 usisivači\nNajnovije korona brojke: Saopšteno koliko je novozaraženih u okrugu\nTržni centar BIG i industrijska zona na Bagljašu sutra će ostati bez vode


Predstava “Pozdravi nekog” u KIC-u "Malesija" - #mladiinfomne\n22/03/2017 Mladiinfo Montenegro Aktivnosti\nMladiinfo amaterska glumačka grupa predstaviće se publici 24. 03. 2017. godine u sali Malesija u Tuzima sa početkom u 20 časova. Za izvođenje predstave zadužena je Mladiinfo amaterska glumačka grupa (MAGG) koja je imala premijeru u Podgorici u KIC-u 27. 02. 2017.\nDramski tekst je nastao kao adaptacija knjige ,,Pozdravi nekog” čiji su autori Vesna Ognjenović i Budimir Nešić. U knjizi suispovijesti djece koja su doživjela neki oblik nasilja u porodici, a kasnije i izvan nje.\nAdaptaciju teksta je pripremila Marija Rakočević, a režiju potpisao Đorđije Tatić.\nMAGG je glumačka grupa nastala nakon Škole javnog nastupa koju je organizavao M!M, gdje se izdvojilo nekoliko mladih zainteresovanih za glumu. Grupu čine studenti i srednjoškolci iz gradova širom Crne Gore, a najviše iz Podgorice.\nPredstava “Pozdravi nekog” do sada je igrana još u Nikšiću i Zeti, a njeno igranje planirano je i u drugim crnogorskim gradovima, ali i na festivalima, kako u Crnoj Gori, tako i u regionu.


Srušen most: Ruska vojska vežba prebacivanje vojne tehnike preko reke (video) - Sputnjik Srbija\n22:55 15 Novembar 2019\n14:57 26.06.2019 Preuzmite kraći link\nPrema legendi vojnih vežbi, uslovni protivnik je uspeo da prekine komunikacije, sruši most preko reke Bela. Zbog toga su vojnici inženjerijske brigade CVO bili podignuti na uzbunu, prebacili se u područje gde je most srušen i u najkraćem roku su uz pomoć plovećih transportera počeli da prebacuju vojnu tehniku.\nLast update: 17:12 15.11.2019\nPreko pola planete: Oboren rekord najdužeg leta u istoriji /video/\nPutnički avion „boing 787-9 drimlajner“ australijske avio-kompanije „Kvantas erlajns“ izveo je najduži let u istoriji.\nLast update: 14:35 15.11.2019\nLast update: 08:00 15.11.2019\nLast update: 08:35 14.11.2019\nNa aerodromu „Kamišli“ na severu Sirije raspoređeni su protivvazdušni sistemi „Pancir-S“, saopštila je televizija „Zvezda“.\nŠta se desi kada odbijete da policajcu pokažete vozačku dozvolu /uznemirujući video/


Advokati Novi Sad - Pouzdana Advokatska Kancelarija\nImate pravni problem?\nPostavite pitanje advokatu\n„Knežević Čepić Igić“ je advokatska kancelarija koju čini tim pravnih stručnjaka iz različitih oblasti prava. Advokatsku kancelariju su osnovali advokati Boško Knežević, Nikola Čepić i Miloš Igić.\nPored rukovodećih partnera, advokata Boška Kneževića, Nikole Čepića, Miloša Igića i Nataše Igić, naš tim sačinjavaju i drugi advokati, saradnici, advokatski pripravnici i diplomirani pravnici koji tečno govore engleski jezik i kojima je osnovni cilj pružanje stručne pravne pomoći fizičkim i pravnim licima. Advokati Novi Sad\nPostupak eksproprijacije, postupak proglašenja nestalog lica za umrlo, ostavinski postupak i sačinjavanje testamenta, lišenje poslovne sposobnosti, deoba zajedničke imovine, uređenje međa.\nOdbrana klijenata, zastupanje klijenata u svojstvu oštećenih, zastupanje i odbrana maloletnih lica, ostvarivanje naknade štete zbog neosnovanog lišenja slobode, odbrana u prekršajnim postupcima.\nRazvod braka, poveravanje maloletne dece roditeljima, alimentacija i izmena odluke o visini izdržavanja, lišenje i prestanak roditeljskog prava, deobra bračne sutekovine, usvojenje i starateljstvo. Advokati Novi Sad\nOstvarivanje prava zaposlenih u slučaju prestanka radnog odnosa, naplata potraživanja po osnovu rada, naknada štete prouzrokovane u toku rada, sačinjavanje ugovora o radu, kolektivnih ugovora i drugih opštih akata od značaja za poslodavca i zaposlenog.\nIzrada i sačinjavanje svih vrsta ugovora, izrada aneksa ugovora, raskidanje ugovora, overa ugovora pred javnim beležnikom, sačinjavanje izjava i potvrda vezanih za promet nepokretnosti.\nProcena mogućnosti postizanja uspeha u sporu, planiranje strategije vođenja postupka, prikupljanje i analiza postojećih dokaza, zastupanje na ročištima, sastav tužbi, podnesaka, žalbi i svih pratećih akata.\nOsnivanje i registracija preduzetnika i pravnih lica, promena pravne forme privrednog društva i rešavanje statusnih pitanja, postupak registracije i zaštite patenta, zastupanje u privrednim sporovima, privrednim prestupima i stečajnim postupcima.\nOstvarivanje naknade po svim vidovima materijalne i nematerijalne štete, umanjenje imovine i izgubljena dobit, saobraćajne nezgode, ujed psa, upad u rupu ili šaht, povreda ugleda i časti. Advokati Novi Sad\nPozovite nas ili nam pošaljite email i mi ćemo vas kontaktirati u najraćem roku\nSaznajte sve u vezi propisa


Obeležavanje Svetske nedelje dojenja, 7. avgusta na Zemunskom keju – Udruženje RODITELJ\nby Roditelj 27/07/2011 30/07/2011 0315\nI ove godine, po šesti put, Udruženje RODITELJ obeležiće Svetsku nedelju dojenja od 1- 7 avgusta. Ovogodišnje obeležavanje Nedelje dojenja biće održano kao i prethodne godine na Zemunskom keju, kod Letnjeg paviljona, u nedelju 7.avgusta od 17 do 20h. U skladu sa ovogodišnjom temom Svetske alijanse za zaštitu, promociju i podršku dojenja WABA, tema ovogodišnje manifestacije je „Razgovarajmo! Dojenje – trodimenzionalno iskustvo!“ i prenosi poruku o važnosti komunikacije za zaštitu, promociju i podršku dojenju, kako od strane institucija zdravstvenog sistema, tako i zajednice na nacionalnom i globalnom nivou.\nZnačaj komunikacije pokazaće se i kroz program manifestacije koja će okupiti veći broj majki koje doje, trudnica, zdravstvenih stručnjaka, i svih ostalih pojedinaca i institucija koji promovišu i podržavaju dojenje. Svi oni će na taj način imati priliku da razgovaraju, razmene iskustva, a sve trudnice i majke da dobiju savete o dojenju i ishrani beba od stručnih saradnika i vršnjačkih savetnica Udruženja RODITELJ.\nImajući u vidu značaj savremenih komunikacionih tehnologija za promociju i podršku dojenja, u okviru ovogodišnjeg obeležavanja Svetske nedelje dojenja Udruženje RODITELJ će od 1. avgusta pustiti u rad specijalizovani web portal posvećen temama vezanim za dojenje. U okviru portala posetioci će imati mogućnost da se informišu o svim temama vezanim za dojenje, ali i da dobiju savete vršnjackih savetnica za dojenje Udruženja RODITELJ. Vršnjačko savetovalište Udruženja RODITELJ predstavlja inovativan oblik podrške majkama u procesu uspostavljanja i što dužeg trajanja dojenja, jedinstven u Srbiji, koji se u zemljama u kojima se praktikuje pokazao kao veoma efikasan. Od 2009. godine Savetovalište za dojenje Udruženja RODITELJ čine edukovane mame savetnice koje su i same imale bogato iskustvo u dojenju, a dodatno su prošle i stručnu obuku. Prilikom svake manifestacije obeležavanja Nedelje dojenja, poseban punkt posvećen je Savetnicama za dojenje u okviru kojeg nove mame i trudnice mogu dobiti savet i podršku.\nOvogodišnja manifestacija realizuje se uz podršku Ministarstva zdravlja Republike Srbije, Gradskog sekretarijata za zdravstvo i Gradske Opštine Zemun.\nGENERALNI SPONZOR ovogodišnje manifestacije je Rosa voda. Rosa voda i ove godine nastavlja sa projektom podrške razvoju prve Banke humanog mleka u Srbiji, kako bi što više beba imalo priliku da dobije najbolju i najzdraviju ishranu – majčino mleko.\nOvogodišnje aktivnosti posvećene obležavanju Svetske nedelje dojenja podržali su Beli Put, Beluga, Dexyco, i igraonica Tehnokids.\nPo sastavu ROSA je niskomineralna voda, odnosno sadrži malu količinu rastvorenih mineralnih materija i ne opterećuju organizam. Zbog toga se može upotrebljavati svakodnevno u neograničenim količinama. Rukovodeći se time da je voda izvor života, kao što je i kap majčinog mleka izvor života za bebe, Rosa je u saradnji sa Institutom za neonatologiju pokrenula projekat podrške razvoju prve Banke humanog mleka u Srbiji. Sve mame koje mogu i žele da doniraju svoje mleko, mogu se obratiti Odeljenju za majke dojilje Instituta za neonatologiju u Beogradu na broj telefona 011 36 30 127. Više informacija o Banci mleka može se naći na www.bankamleka.rs.\nbanka mlekadojenje trodimenzionalno iskustvomame savetnice za dojenjeRazgovarajmoRosa sponzorsvetska nedelja dojenja 2011voda RosaWABAZemunski kej\nRoditelj 05/09/2013 08/09/2013


SNS Archives - PPmedia\nKo je Jasmin Hodžić kandidat za narodnog poslanika ispred SDPS\nPriboj/Beograd/Novi Pazar/Prijepolje – Mladi doktorant FPN-a i jedan od najperspektivnijih Bošnjačkih političara, nakon uspešnog obavljanja niza značajnih funkcija u opštini Priboj i poslova pomoćnika ministra u MTTT, kandidovan je na visokom 87. mestu za izbor Narodnih poslanika na listi „Aleksandar Vučić- Zajedno možemo sve“. Jasmin Hodžić (39) osnovnu školu i Gimnaziju pohađa u rodnom Priboju, […]\nadminpp033 Нема коментара 19 фебруара, 2022 12:44 pm\nKrsto Janjušević i Jasmin Hodžić u vrhu izborne liste “Aleksandar Vučić – zajedno možemo sve”\nPriboj/Prijepolje/Nova Varoš – Krsto Janjušević (SNS) i Jasmin Hodžić (SDP) iz Priboja koji se nalaze na listi kandidata za narodne poslanike na listi “Aleksandar Vučić – zajedno možemo sve” najbolje su kotirani kandidati iz tri opštine Prijepolja, Nove Varoši i Priboja. Naime, pvi čovek naprednjaka za Zlatiborski, Raški i Moravički okrug Krsto Janjušević iz Priboja, […]\nadminpp033 Нема коментара 17 фебруара, 2022 3:14 pm\nSNS predala listu za parlamentarne izbore\nSrpska napredna stranka prva je danas u 15.00 časova RIК-u predala listu kandidata za poslanike za parlamentarne izbore raspisane za 3. april. Listu „Aleksandar Vučić – Zajedno možemo sve” potpisima je podržalo više od 55.000 građana. Listu su predali potpredsednica SNS Ana Brnabić, kao i kandidati za poslanike Danica Grujičić, Lazar Ristovski, Marija Zdravković, predsednik […]\nadminpp033 Нема коментара 16 фебруара, 2022 5:54 pm\nVučić i Ljajić dogovorili nastavak saradnje\nPredsednici Srpske napredne stranke (SNS) i Socijaldemokratske partije Srbije (SDPS) Aleksandar Vučić i Rasim Ljajić dogovorili su danas nastavak saradnje i zajedničkog predsedničkog kandidata. „Izlazimo sa SNS na izbore na svim nivoima“, rekao je Ljajić za “Blic”. Dodao je da je sa Vučićem razgovarao o zajedničkim planovima, ali da nije bilo reči o kvotama i […]\nadminpp033 Нема коментара 9 фебруара, 2022 5:07 pm\nSNS izlazi na izbore s jasnom porukom – želimo da nastavimo da radimo, da gradimo i da ne dozvolimo da se Srbija vrati u vreme kada su državu vodili oni koji su samo gledali sopstveni interes, izjavio je danas predsednik Izvršnog odbora SNS Darko Glišić. Glišić je u jutarnjem programu TV Pink rekao da će […]\nadminpp033 Нема коментара 6 фебруара, 2022 11:38 am\nSNS i SPS sa posebnim listama za izbore, zajednički kandidat za predsednika\nSrpska napredna stranka (SNS) i Socijalistička partija Srbije (SPS) izaći će na predstojeće izbore sa posebnim listama ali će nastaviti saradnju, odlučeno je na sastanku rukovodstava dve partije. Predsednik Socijalističke partije Srbije (SPS) Ivica Dačić izjavio je da će SPS zajedno sa Srpskom naprednom strankom (SNS) imati zajedničkog kandidata na predsedničkim izobrima i da se […]\nadminpp033 Нема коментара 29 јануара, 2022 12:13 pm\nTandir: SPP treba da imenuje direktora Biblioteke i predsednika Skupštine; Babić: Nemam informaciju da takav dogovor postoji\nPrijepolje – Imenovanje Mersida Mekića, za novog člana Opštinskog veća, samo je deo implementacije koalicionog sporazuma, koji stranka Muamera Zukorlića ima sa naprednjacima, kaže lider SPP u Prijepolju Samir Tandir. On očekuje da će na narednoj sednici doći do novih kadrovskih promena. – Mi u narednom periodu očekujemo dalju implementaciju koalicionog dogovora. Po tom dogovoru […]\nadminpp033 Нема коментара 23 јула, 2021 4:32 pm\nTandir: Hodžić ne može da kadruje u SPP – u\nPrijepolje – Кomentarišući optužbe da želi u vlast da vrati ljude koji su hapšeni, predsednik OO SPP i narodni poslanik Samir Tandir je kazao da su to besmislice jer kako je kazao SDP prvo treba da objasni kako je u vlast u Novom Pazaru vraćen M. Dragolovčanin, S. Ljajić, E. Škrijelj, A. Imamović, E. Omerović, […]\nadminpp033 Нема коментара 13 јула, 2021 9:05 pm\nZbog nedostatka kvoruma odložena sednica Opštinskog veća u Prijepolju\nPrijepolje – Zbog nedostatka kvoruma, danas je u Prijepolju, odložena sednica Opštinskog veća, na kojoj je između ostalog predsednik opštine, Vladimir Babić, trebalo da obelodani ime kandidata kojeg će skupštini predložiti, za proširenje svog tima u izvršnoj vlasti. Takođe, većnici su trebali da utvrde predlog o novom vd direktoru Biblioteke “Vuk Karadžić” i proslede odbornicima […]\nadminpp033 Нема коментара 13 јула, 2021 3:22 pm\nMekić predložen za novog većnika – da li SDP napusta koaliciju i ide u opoziciju?\nPrijepolje – Prema nezvaničnim informacijama, u opštinu Prijepolje, stigao je predlog Stranke pravde i pomirenja, da se za novog člana Opštinskog veća imenuje Mersid Mekić. Inicijativu, da se poveća broj članova veća, pokrenuo je prvi čovek opštine Vladimir Babić, kao dopunsku tačku na poslednjem skupštinskom zasedanju, koje je prekinuto zbog obeležavanja Dana opštine, a čiji […]\nadminpp033 Нема коментара 12 јула, 2021 5:08 pm


Stamatović najavljuje krivičnu prijavu protiv Zorane Mihajlović - Bizlife.rs\n09:00 Beograd, 21/05/2017\nMinistarka građevinarstva, saobraćaja i infrastrukture Zorana Mihajlović izjavila je danas da Stamatović nije nikakva žrtva i da nikada nije dostavio kompletnu dokumentaciju za dozvolu za izgradnju kabinske žičare – “gondole” i da su protiv njega već podnošene krivične prijave.\nStamatović je ocenio da “bezobrazluk i drskost ove ministarke za sve i svašta koja se javno hvali da je zapadni igrač, nema granice”.\n– Ona se Zlatiborcima smeje u lice i kaže da možemo da ležimo ispred ministarstva, ali ona neće da potpiše dozvolu. Kao da je pečat za dozvolu ponela iz rodne Tuzle, kao da ga je od nekoga dobila u amanet, ona veruje da će sto puta ponovljena laž da postane istina – naveo je Stamatović.\nOn je u saopštenju ocenio i da je Zorana Mihajlović “vođa antisrpskog lobija u Srbiji”.\nPrema njegovim rečima, “Zlatiborci njoj i njenom šefu nisu poverovali ni na poslednjim izborima gde su naprednjačke kabadahije i raspikuće doživele ponižavajući poraz”.\n– Otuda njena osvetoljubiva hajka na nas koji tražimo svoje pravo na rad, braneći svoju dedovinu i očevinu, državnu zemlju od naprednjačkih uzurpatora – naveo je Stamatović.\nStamatović je dodao da se tvrdnjom da na Zlatiboru caruje “organizovani kriminal” i da će to ona “sprečiti formiranjem naprednjačkog rezervata Park prirode, Vučićev režim potpuno razotkrio”.\n– Posle ovoga, nema nazad. Mi idemo napred i izgradićemo svoju gondolu i sačuvati našu zemlju, a raspikuće neka čine što je njihovo – rekao je Stamatović.\nProtiv predsednika Opštine Čajetina Milana Stamatovića Ministarstvo građevinarstva, saobraćaja i infrastrukture podnelo krivičnu prijavu zbog izgradnje “gondole” bez dozvole. Ministarka Zorana Mihajlović\nBIZLife - 20/05/2017\nzorana mihajlović tuzba milan stamatović\nBEOGRADSKI IZBORI: Opozicija između Vučića i OEBS-a


D. C. 21. novembra 2014. 05:30\nAdministracija za hranu i lekove Sjedinjenih Država odobrila je šest lekova za muškarce koji imaju problema sa erekcijom, ali još uvek nije dala zeleno svetlo leku koji se zove „pink vijagra“, a koji bi trebalo da pomogne ženama kojima problem pravi nedostatak libida.\nOva situacija je podelila ženske i zdravstvene organizacije. Dok kritičari kažu da su u pitanju rodne predrasude kada se posmatra lečenje seksualnih problema, agencija navodi da pažljivo odmerava rizike i prednosti svih lekova koje treba da odobri. Neki stručnjaci kažu da je seksualna disfunkcija kod žena složenija, što je čini težom za lečenje. Treba napomenuti da je i ranije bilo pokušaja plasiranja lekova koji bi se koristili za lečenje ovih problema kod žena, ali nijedan nije odobren za slobodnu distribuciju.\n„Usvajanje novih tretmana ne može nastati dovoljno brzo“, kaže Šeril Kingsberg, profesor biologije i reproduktivne psihijatrije na Medicinskom fakultetu Kejs Vestern Rizerv univerziteta. Ona kaže da, iako su neki aspekti požude kulturološki, međuljudski i psihološki – polovina žena koje ona leči zapravo je u dobrim vezama gde se seks vrednuje, ali bi mogle imati koristi od tretmana fizičkih uzroka manjka libida. „Nemam šta da ponudim ovoj populaciji žena“, navodi ona.\nAnita Klejton, privremeni predsedavajući odeljenja psihijatrije i neurobihejvioralne nauke na Univerzitetu Virdžinija, kaže da način na koji Administracija za hranu i lekove ocenjuje tretmane za poboljšanje ženskog seksualnog nagona nije realističan. Ona propisuje vijagru ženama sa slabim seksualnim nagonom usled uzimanja antidepresiva.\n„Jednostavno brojanje seksualnih odnos ne može biti tačna mera, jer žene mogu imati seks i bez želje za njim. Ali, ako se broj seksualnih odnosa koji je za njih bio zadovoljavajući poveća za samo jedan u mesecu, žene će reći da je to za njih imalo smisla“, kaže Klejton.\nBarbara Minciz, vanredni profesor u Školi za javno zdravlja na Univerzitetu Britanska Kolumbija i koautor knjige „Seks, laži i lekovi: kako farmaceutske kompanije planiraju da profitiraju od seksualne disfunkcije“ – nije ovim ubeđena.\n„Ne postoji ništa seksistički u vezi sa garancijom da je neki lek adekvatno efikasan i bezbedan pre nego što se odobri za slobodnu prodaju. Pored toga, pitanje šta zapravo lečimo, kao i uloga nasilja u vezama i drugi društveni faktori koji doprinose seksualnoj istoriji – u potpunosti su zanemareni“, navodi ona.\nženska vijagraženski libidolečenje smanjenog libidarizici i prednosti lekova


Jovanović (LDP): Beogradski izbori nisu sudnji dan Vučićeve Srbije | Novinska agencija Beta\nPOLITIKA | 10.09.2017 11:35\n"Atmosfera u delu opozicije sa ambicijom da se od gradskih izbora napravi neki sudnji dan Vučićeve Srbije je loša zbog toga što to ljudi ne doživljavaju na takav način, a drugo značaj gradskih izbora ne može u toj meri da motiviše ljude koliko je potrebno", rekao je Jovanović u intervjuu agenciji Beta.\nJovanović je rekao da se stranke ne razlikuju kada je u pitanju potreba za boljom infrastrukturom ili većom bezbednošću, jer ne zna nikoga ko će "glasati za rupu na mostu", ali da su različiti pristupi otvorenim pitanjima privrednog, kulturnog i sportskog života grada, obrazovanju i nivou bezbednosti i da ne vidi razlog "za fatalizam da svi budu na jednoj listi".\n"LDP je na lokalne izbore oduvek izlazio kao stranka sa svojim karakterističnim programom i ovog puta ćemo to učiniti. Ne mislimo da tragamo za nekom alibi koalicijom ili da od lokalnih izbora na veštački način pokušavamo da kompenzujemo ono što nismo bili u stanju da uradimo kao gradjanska, demokratska opozicija na parlamentarnim ili predsedničkim izborima u prethodnih pet godina", rekao je Jovanović.\n"Danas je očigledno da je LDP-u potrebna ta vrsta političke verifikacije, jer je naš put drugačiji od svih drugih stranaka i zbog toga mislim da ne bi bilo fer skrivati se iza nekoga drugog i da je neophodno izaći pred birače i tražiti podršku za ono što mislim da je potreba svih nas", rekao je Jovanović.\nOn je kazao da LDP želi Beograd koji je nestao u "haosu 1990-ih", koji je "bio kosmopolitski grad, koji se nije sam zatvarao i izolovao, u kome nije bilo tabua, u kome su klinci bili sigurni na svakom ćošku, u svakoj bioskopskoj sali, na svakom terenu, Beograd koji nije bio bezobziran kao što je ovaj danas".\nPrema njegovim rečima, LDP predstojeće beogradske izbore vidi kao obavezu, ali i kao šansu da pruži odgovore na "ona pitanja na koja su nuspešno do sada odgovarali svi i Vučić i demokrate, DSS, socijalisti".\n"Mi i danas imamo Ustav i Ustavni sud pa to nikoga preterano ne obavezuje", rekao je Jovanović i dodao da je način na koji se došlo dosadašnjeg Ustava bio "jadan".\nOn je rekao da ima razumevanja za nevladin sektor koji traži javnu raspravu o Ustavu, jer je to potreba "svakog normalnog čoveka" da iznese mišljenje o formatu države i društva u kakvom želi da živi.\n"Veoma važno pitanje je pitanje organizacije Srbije kao države. Šta ćemo sa Vojvodinom, sa lokalnim samoupravama. Neophodno je dati odgovor na pitanje Kosova. To nije jednostavno, jer ono što odlučimo, ljudi treba da prihvate da žive sa tim. To ne sme biti nova tempirana bomba koja će u jednom trenutku razneti našu decu kao što su nas raznele pogrešne odluke 1990-ih godina", rekao je Jovanović.


Bespovratan novac za stočarstvo, udruženja, lovstvo... - Bizlife.rs\nBespovratan novac za stočarstvo, udruženja, lovstvo…\n21:02 Beograd, 04/12/2011\nPokrajinski sekretarijat za poljoprivredu, šumarstvo i vodoprivredu objavio je danas više konkursa za raspodelu bespovratnih sredstava. Dva konkursa se odnose na usavršavanje aktivnog poljoprivrednog stanovništva i za adaptaciju i rekonstrukciju salaša, za vinski turizam, kao i za uređenje vinskih podruma.\nPrvi konkurs o edukaciji otvoren je do 8. decembra i korisnicima će biti data bespovratna sredstva u iznosu od šest miliona dinara, dok je drugi konkurs otvoren do 12. decembra i korisnicima će biti raspoređeno 69.000.000 dinara. Ove godine po prvi put Sekratarijat za poljoprivredu izdvaja novac za očuvanje genetskih resursa u stočarstvu, pa će odgajivači podolskog govečeta i buše podeliti oko dva miliona dinara, vlasnici starih rasa ovaca – vitoroge žuje i čokanske cigaje 1,6 miliona dinara, dok je za uzgoj 245 komada mangulice izdvojeno 490.000 dinara. Oko dva miliona dinara su izdvojena i za organizaciju regionalnih stočarskih smotri.\nZa uspešno sprovođenje mera iz takozvanog odgajivačkog programa u stočarstvu izdvojeno je 53.110.000 dinara.\nLokalne samouprave u Vojvodini imaju i priliku da konkurišu za dobijanje novca za izgradnju i rekonstrukciju pijaca i vašarišta za čega je izdvojeno 28.400.000 dinara, a za opravke i adaptaciju vatrogasnih domova 20.000.000 dinara. Lovačke organizacije, odnosno korisnici lovišta, pozvani su na konkurs za razvoj lovišta u Vojvodini i za taj posao namenjeno je 15.000.000 dinara.\nSvi konkursi se završavaju 8. ili 12. decembra, što je kratak rok, pogotovo za one učesnike kojima je potrebna potvrda o izmirenoj obavezi ili uverenje iz APR-a.\nPrema saznanju „AgroServisa”, Sekretarijat za poljoprivredu, šumarstvo i vodoprivredu ceo program ruralnog razvoja, u koji su uključeni i pomenuti konkursi, stavio je u proceduru pre dva meseca, ali bez saglasnosti Ministarstva poljoprivrede Vlada Vojvodine nije mogla doneti odluku o konkursima, a što je učinjeno 30. novembra ove godine. Ubrzani postupak prijavljivanja i sklapanja ugovora neophodan je i zbog toga što se trošenje (raspodela budžetskih stavki) zaključuje već polovinom decembra.\nMeđutim, pojedini sadržaji iz konkursa biće realizovani prema prilivu sredstava u vojvođansku kasu, što je i objavljeno. Svi konkursi se mogu preuzeti na sajtu Sekretarijata za poljoprivredu, šumarstvo i vodoprivredu: www.psp.vojvodina.gov.rs .


Press Online :: Politika :: Seferi: Očekujem smanjenje tenzija izmedju Beograda i Prištine\nSeferi: Očekujem smanjenje tenzija izmedju Beograda i Prištine\nIdro Seferi, novinar sa Kosova koji radi u Beogradu, rekao je da su razgovori predstavnika Beograda i Prištine u Briselu pokazali da su obe strane spremne da se dijalog nastavi i dodao da očekuje da će u vremenu koje sledi biti sve manje tenzija.\n- Ne vidim neki veliki pomak, ali pomak je u tome što će se dijalog svakako nastaviti. Uzimajući u obzir šta su obe strane rekle posle dijaloga, ono što je zajedničko jeste da se izraava spremnost da se dijalog nastavi. Ono što još ne znamo je da li je nešto dogovoreno unutra. Mislim da je važno čekati i videti da li će se nešto od tema o kojima su govorili implementirati - rekao je Seferi za Kosovo onlajn.\nOn smatra, da i na Kosovu i u Srbiji, potoji nezadovoljstvo nekih krugova zbog nastavka dijaloga.\n- Međutim, ono što je najvažnije je da je (šef diplomatije EU Žozep) Borel danas rekao da će EU preuzeti odgovornost za ovaj dijalog, pa ćemo videti da li to ima neku težinu veću nego u prošlom mandatu (Federike) Mogerini ili će ipak doći do nekog zastoja u pregovorima - kaže Seferi.\nRekao je da je dobro i to što su obe strane pokazale spremnost da razgovaraju o teškim temama koje opterećuju odnose, kao što je pitanje nestalih.\nSmatra da bi trebalo sačekati reakciju Vašingtona i videti šta je u planu i Sjedinjenim Američkim Državama.\n- Ne očekujem da će doći do brzog rešavanja svih poblema, ali činjenica da će već sledeće srede biti sastanak, ukazuje da će dijalog biti inteziviran. Takođe, ne očekujem da će do visokih političkih tema doći tako brzo. Na Kosovu zbog Tačija, a ovde zbog protesta, pa bi trebalo da prodje neki period, da te lokalne teme i lokalna nezadovoljstva prođu kroz proces - kaže Seferi.


Nastavlja se rat operatera u BiH: Telemach 'udara' na BH Telecom: Lažu da ćemo dizati cijene, da je na Stupu izgorjelo desetine televizora...\nNastavlja se rat operatera u BiH: Telemach ‘udara’ na BH Telecom: Lažu da ćemo dizati cijene, da je na Stupu izgorjelo desetine televizora…\nTelemach “postavlja pitanje da li je moguće da se jedna državna firma koristi ovakvim metodama da bi prodala svoje usluge ili zadržala korisnike?”\nKompanija Telemach saopštila je da je podnijela prijavu protiv BH Telecoma Regulatornoj agenciji za komunikacije i Tržišnoj inspekciji.\n– Telemach upozorava javnost BiH na neistine koje BH Telekom iznosi u razgovorima sa korisnicima i koje su direktno usmjerene protiv naše kompanije. Sa takvim ponašanjem se susrećemo nakon što je BH Telekom odlučio da poveća cijene za 4,90 KM od 1.3.2020. – saopšteno je danas iz Telemacha.\n– Došli smo do informacija o više namjernih propusta koje predstavljaju radnje nedopuštenog trgovanja, kao što su neistine da će usluge Telemacha „sad poskupljivati“; da je na Stupu „izgorilo“ na desetine televizora korisnika Telemacha jer je „mreža većinom ilegalna i zbog toga bez ISO standarda“; da Telemach “preko 50 posto korisnika ne prijavljuje”, “radi monopolistički i ucjenjuje”… – stoji u saopštenju.\n– Osim što se ovakvo ponašanje svakako ne može nazvati etičkim, ni zakon ne dozvoljava da se sprovodi negativna kampanja protiv konkurentske firme, a u ovom slučaju se čak radi i o kleveti i lažnim optužbama na račun Telemacha, kompanije koja već deset godina investira desetine miliona KM godišnje u Bosni i Hercegovini, uredno plaća porez i kroz zapošljavanje više od 1000 ljudi izdržava oko 3000 članova njihovih porodica – navode iz kompanije.\nSve informacije koje su iznijeli, kako kažu, “dobili su od nezadovoljnih građana koji su iskazali svoj revolt ponašanjem zaposlenih u BH Telekomu”.\n– Pozivamo sve koji imaju slično iskustvo da se obrate nadležnim institucijama ili direktno nama. Da bi zaštitio svoje poslovanje, Telemach je već podnio prijave protiv BH Telekoma Regulatornoj agenciji za komunikacije i Tržišnoj inspekciji BiH – zaključuje se u saopštenju Telemacha.


SAVJET CBCG: Realna stopa ekonomskog rasta 3,2 odsto\nSavjet Centralne banke Crne Gore je na 85. sjednici usvojio:\nGodišnji izvještaj o radu Centralne banke Crne Gore u 2015. godini,\nIzvještaj o stabilnosti finansijskog sistema u 2015. godini i\nIzvještaj o stabilnosti cijena za 2015. godinu.\nU Godišnjem izvještaju o radu Centralne banke Crne Gore u 2015. godini konstatovano je da je 2015. godinu obilježio zadovoljavajući ekonomski rast, kroz intenziviranje aktivnosti u gotovo svim sektorima privrede.\nPrema preliminarnim podacima Monstata, crnogorska ekonomija ostvarila je realnu stopu rasta od 3,2 odsto u 2015. godini.\nEvidentan je rast ukupne industrijske proizvodnje, broja turista, te rast u građevinarstvu, šumarstvu, trgovini i saobraćaju u odnosu na stope iz 2014. godine. Likvidnost realnog sektora je djelimično poboljšana, a tendencije iz međunarodnog okruženja nijesu imale stabilan trend uticaja na crnogorsku privredu tokom prethodne godine.\nUnaprijeđena je stabilnost finansijskog i bankarskog sektora uz evidentan pad ranjivosti iz oblasti kreditnog rizika banaka. Povećano interesovanje investitora materijalizovano je kroz otvaranje dvije banke i jedne mikrokreditne institucije. Konstatovano je da će izazovi dolaziti iz fiskalne sfere kroz rast deficita i nivoa javnog duga.\nNavedene tendencije su obilježile izvještajnu godinu i potvrdile da je oporavak privrede, nakon krize, i dalje u toku i da su neophodne mjere strukturnih reformi i promjene modela rasta u domaćem ambijentu kako bi se osnažili domaći kapaciteti privrede, unaprijedila konkurentnost i podstakli potencijali rasta.\nOcijenjeno je da su aktivnosti Centralne banke u prethodnoj godini bile usmjerene na očuvanje stabilnosti finansijskog sistema kroz podsticanje i održavanje zdravog bankarskog sistema i sigurnog i efikasnog platnog prometa.\nShodno tome, ključne aktivnosti Centralne banke odnosile su se na preventivno supervizorsko djelovanje, stabilizaciju i jačanje bankarskog sektora i podsticanje zdrave konkurencije. U tom pravcu, očekivanja su da će povećani broj poslovnih subjekta u bankarskom sektoru dovesti do povećanja konkurentnosti, kvaliteta usluga i kreditne aktivnosti pod povoljnijim uslovima.\nKonstatovano je da su regulatorne aktivnosti Centralne banke u najvećoj mjeri bile determinisane pozicijom Crne Gore u procesu pregovara za pristupanje Evropskoj uniji. Savjet je ocijenio da se poslovanje Centralne banke zasnivalo na visokim standardima transparentnosti i principima društvene odgovornosti. CBCG je pozitivno poslovala i ostvarena je dobit od 1,17 miliona eura.\nU Izvještaju o stabilnosti finansijskog sistema u 2015. godini konstatovano je da se postojeći nivo rizika može ocijeniti kao umjeren. Istaknuto je da i dalje relativno visok nivo nekvalitetnih kredita, i pored značajnog smanjenja tokom prethodne godine, čini ranjivim bankarski sistem. Finansijski rezultat na nivou sistema je bio negativan, primarno zbog primjene Zakona o konverziji kredita u švajcarskim francima CHF u eure EUR ("Sl. list CG", br. 46/2015), što se veoma negativno odrazilo na poslovanje jedne banke. Istovremeno, bankarski sektor je u 2015. godini bio izuzetno likvidan. Takođe, agregatni koeficijent solventnosti je bio značajno viši od zakonski propisanog. Istovremeno je došlo do rasta depozita, kreditne aktivnosti, bilansne sume i pada kamatnih stopa.\nU Izvještaju o stabilnosti cijena za 2015. godinu konstatovano je da su, nakon negativne inflacije u 2014. godini, godišnje stope inflacije u svim mjesecima 2015. godine imale pozitivan predznak. Ostvarena je godišnja stopa inflacije od 1,4 odsto, što je u skladu sa projekcijom iz godišnjeg Izvještaja o stabilnosti cijena za prethodnu godinu.\nIzvor: Vebsajt CdM, 07.04.2016.


Svetski dan davalaca krvi | MEĐUNARODNI RADIO SRBIJA Skip to main content\nYou are hereNaslovna » Svetski dan davalaca krvi\nČet, 14/06/2012 - 13:19 -- MRS\nU Srbiji i svetu obeležava se Dan davalaca krvi, posvećen milionima ljudi koji dobrovoljno, anonimno i nenagrađeno daju krv, čime spasavaju hiljade života. Cilj manifestacije je i podizanje svesti o vitalnoj ulozi transfuzije krvi u spasavanju života, motivisanje građana da postanu redovni davaoci i obezbeđivanje dovoljnih rezervi krvi ne samo za redovne, već i za vanredne situacije. Tim povodom za naš radio govorile su direktorka Instituta za transfuziju krvi Snežana Srzentić i Marija Čukić iz Crvenog krsta Srbije. Svatski dan davalaca krvi obeležava se od 2004. godine svakog 14. juna, na dan kada je rođen Karl Landštajner koji je otkrio krvne grupe. Ove godine, u celom svetu obeležava se pod sloganom „Svi davaoci krvi su heroji“, kako bi se ovim diskretnim herojima današnjice uputila poruka da je veoma primetno to što oni potrebe drugih stavljaju iznad sopstvenih.\nU Srbiji je neophodno oko 1000 jedinica krvi dnevno, što znači da je neophodno da oko 1000 građana da krv. Od tog broja Beogradu je neophodno 400 jedinica, jer se u njemu leče najteži bolesnici iz cele Srbije. Direktorka Instituta za transfuziju krvi Snežana Srzentić kaže da ohrabruje činjenica da u Srbiji u poslednjih nekoliko godina raste broj dobrovoljnih davalaca. Samo u 2011. godini prikupljeno je 60 650 jedinica krvi, što je rekord u poslednjih nekoliko godina, a do juna ove godine zabeleženo je 1400 davanja više nego u istom periodu prošle godine. Prema njenim rečima, to je rezultat činjenice da se građani stalno informišu kakva je situacija i koliko je krvi potrebno, što se ozbiljno shvata, pa se ljudi savesno i odgovorno ponašaju.\n„Davanje krvi je pre svega zdravo, jer time podstičemo našu koštanu srž da proizvodi nove mlade ćelije. To znači i našu građansku svest i potrebu da pomognemo onima koji su nemoćni i kojima je naša pomoć potrebna, a iz jedne jedinice krvi mogu se spasiti najmanje tri osobe, jer iz jedne jedinice možemo da izdvojimo plazmu, eritrocite i trombocite“, rekla je Srzentićeva. Ona je podsetila da sva punoletna lica, koja se zdravo ponašaju u svakodnevnom životu mogu da postanu davaoci i navela da je u prošloj godini najviše davalaca bilo u Požarevcu. Srzentićeva je istakla i da među davaocima ima više muškaraca, prosečne starosti oko 38 godina.\nMarija Čukić iz Crvenog krsta Srbije istakla je da je cilj manifestacije da se poveća broj dobrovoljnih davaoca, jer se tako spašavaju mnogi životi.\n„Nije pronađena nikakva zamena za krv kao lek, tako da bez krvi dobrovoljnog davaoca nema spašavanja života, nema održavanja nekih stanja kada su u pitanju teška oboljenja, a pacijenata ima svaki dan. Zato je izuzetno važno davati krv, biti plemenit i human i savestan građanin društva jer svako može da se nađe u situaciji da mu zatreba krv“, rekla je Čukić.\nCentralna proslava Svetskog dana davalaca održana je u prestonici Koreje, Seulu, dok su u Srbiji u 182 mesta, održane ulične manifestacije, sinhronizovano, korišćenjem istovetnog promotivnog materijala. Pored Instituta i Crvenog krsta u organizaciji manifestacije učestvovali su Ministarstvo zdravlja i Sekretarijat za zdravstvo grada Beograda, a pored gradonačelnika Dragana Đilasa, svojim prisustvom su brojne javne ličnosti podržale manifestaciju.\n11 : 42 - Pred Ustavnim sudom Srbije počela javna rasprava o Statutu Vojvodine 11 : 08 - Kulturna hronika 11 : 02 - UBS: Blagi rast broja računa sa kašnjenjem u otplati 10 : 59 - Izraelska patrola odgovorila na sirijsku vatru na Golanu 10 : 59 - Irak: Poginulo petoro, 69 ranjeno u eksplozijama 10 : 37 - Počeo Sabor Srpske pravoslavne crkve 10 : 14 - Ubijeno 10 policajaca u Avganistanu još...


VTK BiH i Poslovne novine biraju 100 najvećih kompanija u BiH\nPrivredna štampa d.o.o. i Poslovne novine ove godine organiziraju 29. izbor 100 najvećih kompanija u BiH. Panel diskusija pod nazivom “100 najvećih u BiH na putu ka\nEvropskoj uniji” i dodjela priznanja kompanijama koje su u 2015. godini ostvarile najbolje rezultate poslovanja održat će se 30. juna 2016. u Sarajevu, u Vanjskotrgovinskoj komori BiH, koja je i suorganizator ovog događaja, a što je najavljeno na konferenciji za novinare održanoj 11. maja 2016. godine, u prostorijama VTKBiH, u Sarajevu.\nDanas je svečano potpisan Ugovor o generalnom sponzorstvu sa kompanijom EuroExpress brze pošte. Ugovor su potpisali direktor Privredne štampe d.o.o. Almir\nAlispahić i generalni direktor EuroExpress-a Marinko Tomić. Alena Ahmetspahić – Fočo, urednica Poslovnih novina rekla je da je specijalno izdanje Poslovnih novina „100 najvećih u BiH” u pripremi.\nI ove godine kao i proteklih, na rang-listama naći će se kompanije koje su predale završne račune Finansijsko-informatičkoj agenciji (FIA) i Agenciji za posredničke, informatičke i finansijske usluge (APIF), a podaci će se obraditi u saradnji sa kompanijom LRC d.o.o. iz Sarajeva, za sva pravna lica iz FBiH i Rangiranje je na bazi kategorizacije malih, srednjih i velikih preduzeća, po ukupnom prihodu, netto dobiti i izvozu kao i investicijama.\n“100 najvećih u BiH”: BH Telecom zlatni sponzor\n“100 najvećih u BiH”: EuroExpress generalni pokrovitelj\n“Riječ je o vodećem poslovnom skupu u BiH koji je već godinama izuzetno medijski popraćen, a ove godine za one koji neće moći prisustvovati događaju najavljujemo prenos uživo (live streaming),” rekla je urednica Poslovnih novina.\nDoc. dr. sc. Bruno Bojić, predsjednik Vanjskotgovinske komore BiH obraćajući se\nVanjskotrgovinska komora Bosne i Hercegovine već duži niz godina podržava projekat\n“100 najvećih kompanija u BiH”, jedinstvenu manifestaciju u Bosni i Hercegovini koja\npromovira uspješno poslovanje bh. preduzeća i pozitivna kretanja u gospodarstvu.\nBruno Bojić, predsjednik Vanjskotgovinske komore BiH (FOTO I. K. / Fokus.ba)\nOd prošle godine, Vanjskotrgovinska komora BiH, kao asocijacija bh. privrede, aktivno se uključila u organizaciju i realizaciju ovog projekta. Cijeneći glas privrede, prošlogodišnju manifestaciju smo obogatili panel diskusijom o temi: “100 najvećih u BiH u svjetlu Sporazuma o stabilizaciji i pridruživanju BiH Evropskoj zajednici”.\nEvropska unija definitivno je najznačajniji vanjskotrgovinski partner BiH po obimu razmjene sa 69,5%. Poslovnu 2015. godinu, iako tešku za mnoge privrednike, obilježili su pozitivni pomaci, posebno na njenom putu ka Evropskoj uniji.\nNadamo se da će na panelu biti odgovoreno na otvorena pitanja vezana za članstvo Bosne i Hercegovine u Uniji i promjene koje bh. privrednike očekuju, kako s aspekta prilagođavanja njihovog poslovanja tako i sa aspekta širenja poslovanja i otvaranja novih tržišta.\nVanjskotrgovinska komora BiH će, u skladu sa svojim nadležnostima, biti potpora preduzećima na njihovom putu ka Evropskoj uniji.\n“Veliko mi je zadovoljstvo što ćemo i ove godine sarađivati na projektu 100 najvećih u privredi BiH i uraditi rangiranje kompanija. Rangiranje kompanija će biti urađeno na bazi kategorizacije malih, srednjih i velikih preduzeća definiranih Zakonom o računovodstvu i reviziji, a za koje su ključni kriteriji bili visina prihoda, prosječna vrijednost imovine i prosječan broj uposlenika. Za kategorizaciju po veličini kompanije će morati zadovoljiti najmanje dva od tri navedena uvjeta. Kao i u prethodnim godinama iz rang-listi ćemo brisati kompanije čija je djelatnost kockarnice i kladionice, te kompanije čiji su računi bili blokirani na dan kreiranja analize.”\n“Upravo korištenjem ovog LRC-ovog analitičkog softvera ove godine ćemo predstaviti i\ndetaljnu analizu poslovanja deset ključnih industrijskih grana za posljednje tri godine.”\nAnaliza će obuhvatiti podatke o ukupnom stanju u industrijskim granama, na bazi podatka iz bilansi stanja i uspjeha, te rang-liste 20 najuspješnijih kompanija u analiziranim djelatnostima.\n#VTKBiH#poslovne novine#100 najvećih u BiH


Beldocs promotivna projekcija – Filmske radosti\nFilmske radosti > Vesti > Beldocs promotivna projekcija\nMeđunarodni festival dokumentarnog filma Beldocs i ove godine organizuje besplatne projekcije dokumentarnih filmova u okviru promotivne akcije Beldocs odbrojavanje. Prva projekcija odbrojavanja organizuje se u saradnji sa Art galerijom „Kvaka 22” u nedelju 29. aprila od 19:30 časova. U nedelju će biti prikazani filmovi „Zemlja kartela”,Metjua Hajnmana i „Kako je Dragan napravio orkestar”, Nikole Spasića.\nU „Zemlji kartela” pratimo priču dva moderna pokreta osvetnika. U pitanju je film koji postavlja pitanje da li je prihvatljivo uzeti pravdu u svoje ruke kako bi se odbranila porodica, zemlja i država, kada tvoja vlada ne može da ti garantuje bezbednost od opasnih organizovanih kriminalaca? U meksičkoj državi Michoacan, dr Hoze Mireles, seoski lekar poznat kao Doktor, podiže ustanak protiv Templara, nasilničkog narko-kartela, koji je zaveo dugogodišnji haos na tom području. U isto vreme u Altar dolini u Arizoni – uskoj, 52 milje dugačkoj pustinji poznatoj kao Kokainska ulica – Tim „Zakivač” Foli vodi malu paravojnu jedinicu po imenu „Arizona granično izviđanje”, čiji je cilj da spreči da meksički narko-sukobi pređu američku granicu.\nU filmu „Kako je Dragan napravio orkestar” pratimo priču o samoukom romskom muzučaru iz malog sela Beška u Sremu, Dragana Petrovića, koji je sa svoja tri maloletna sina napravio je orkestar ne smao da bi zarađivao za život, nego pre svega da bi porodicu držao na okupu. Na putu do snova, od sviranja na sluh do nota, ovaj neobični ansambl moraće da savlada mnoge prepreke koje im je život namenio, a najstariji sin, Radovan, pred sobom ima najteži zadatak – da napusti selo, upiše muzičku školu u velikom gradu i svoje znanje prenese mlađoj braći kako bi sva trojica izrasla u profesionalne muzičare.\nTagged in : beldocs Bikola Spasic Kako je Dragan napravio orkestar Metju Hajnman Zemlja kartela\n„Južni vetar” duva od Francuske do Japana\nPrevious Previous post: Volontiraj na Uhvati film festivalu\nNext Next post: Nagrada za Milana Marića na festivalu u Moskvi\nnedelja 29 aprila, 2018


Ambasador u oproštajnoj poseti kod Selakovića: Indija je važan partner Srbije\nVesti Autor:Beta12. jul. 202115:15 > 15:17\nIzvor: Freeimages.com/ Photo by Sneza Skaric\nMinistar spoljnih poslova Srbije Nikola Selaković, koji je primio u oproštajnu posetu ambasadora Indije Subrata Batačardžija, poručio je da je Indija veliki prijatelj i važan partner, ističući višedecenijsku tradiciju prijateljskih veza i saradnje, baziranih na punom međusobnom uvažavanju i razumevanju.\nKako je saopštilo Ministarstvo spoljnih poslova, Selaković je izrazio zadovoljstvo i razmenom poseta na visokom i najvišem nivou, izrazivši nadu da će premijer Indije Narendra Modi uskoro biti u prilici da poseti Srbiju, kao i da bi ta poseta bila od istorijskog značaja.\nŠef srpske diplomatije zahvalio je Indiji na principijelnom stavu o nepriznavanju jednostrano proglašene nezavisnosti Kosova i podvukao da ta pozicija pokazuje čvrstu opredeljenost Indije za poštovanje osnovnih postulata međunarodnog prava.\nGovoreći o ekonomskoj saradnji, ministar je istakao da pandemija koronavirusa nije uticala na trgovinsku razmenu koja je u 2020. koja je iznosila oko 175 miliona evra.\nSelaković je poručio da za dalji razvoj ekonomskih odnosa veliki značaj ima i Mešoviti komitet za ekonomsku saradnju između dve zemlje, čije se četvrto zasedanje očekuje u narednom periodu.\nKada je u pitanju borba protiv koronavirusa, ministar Selaković je zahvalio Indiji na brzom reagovanju na molbu srpskih zvaničnika da se omogući nabavka vakcina koje Indija proizvodi, zahvaljujući čemu je Srbija prve doze vakcine Astrazeneka dobila već u februaru.


Ivanišević: Doneta je odluka, izmeštamo migrante iz centra Beograda\nPrihvatni centar za migrante u Šidu se zatvara, a u skorom roku, izmestiće se i migranti iz centra Beograda, izjavio je danas državni sekretar Ministarstva rada Nenad Ivanišević.\n- Postignut je dogovor, Komesarijat za izbeglice je izneo tačne lokacije gde je svako od tih migranata u gradu, u kojim centrima ima mesta, napravili smo plan, zajedno ćemo sa NVO tim ljudima jasno reći da je prosto nemoguće više da ostanu tu, nema smisla - rekao je Ivanišević za RTS.\n"PRISTAJEMO NA SVE SAMO DA NAS NE VRATE KUĆI" Svi migranti moraju da napuste Šid, a kuda će da ODU?\nKaže da je pročitao zahteve ljudi u Beogradu, kojima je neprijatno da kasno prolaze pored Ekonomskog fakulteta, a i da su se i studenti tog fakulteta žalili na ponašanje migranata, koji praktično spavaju u parku.\n- Upravo zato je KIRS napravio plan izmeštanja migranata iz centra Beograda u narednih 20 dana. Nije ih lako tek tako izmestiti, pre svega, radi se o živim ljudima, a mi ne želimo da primenimo silu. To što je neprimenjujemo, ne pokazuje slabost, već upravo- humanost koju hoćemo do kraja maksimalno da pokažemo - naglašava Ivanišević.\nPrema njegovim rečima, u veoma skorom roku u Beogradu, na jedan human način, migrantima u centru Beograda biće ponuđeno da se isele.\n- Ne verujem da će odbiti, država ima jasne mehanizme da na pravi način predstavi situaciju koja je najbolja za migrante - jasan je Ivanišević.\nKRVAVI OBRAČUN KOD EKONOMSKOG FAKULTETA Potukli se migranti, dve osobe povređene\nGovoreći o Prihvatnom centru u Šidu, Ivanišević podvlači da je dogovoreno da on polako bude iseljen, te da namerno kaže - polako, budući da se radi o ljudima.\n- Ne možemo mi žive ljude potrpati u neke kamione i prevoziti u neke druge krajeve. Pre svega, nije humano, nismo se tako odnosili prema njima, pa nećemo ni ubuduće. Raseljavaju se oni u Adaševce, u Principovac, imamo mesta i u drugim centrima, tako da u ovom momentu, uglavnom su ostale porodice sa decom, protiv kojih, naravno, niko ni u Šidu nema ništa - rekao je državni sekretar.\nPrema njegovim rečima, u poslednje vreme bilo je tri- četiri incidenta sa migrantima, jedan u Šidu i naglasio da mu je stvarno žao ukoliko je bilo ko od građana Srbije zbog te situacije imao neke neprijatnosti.\n- S obzirom na broj ljudi koji je prošao kroz Šid, možemo da kažemo da je broj incidenata zanemarljiv, a sa druge strane, razumemo građane opštine Šid, jer je na teritoriji te opštine najveći broj migranata stacioniran. Uostalom, to je tako posle zatvaranja tog izlaza za Hrvatsku. Naravno, Šid je odgovorna opština, mi smo sa njima sarađivali i sarađujemo svakodnevno i hvala predsedniku opštine što je cela situacija koordinisana sa državom i nije izmakla kontroli - rekao je Ivanišević.\nIstiče da onaj deo migranata na koje su ljudi u Šidu imali primedbe, nije više tamo, a da MUP, zajedno sa Komesarijatom za izbeglice i radnom grupom za rešavanje problema mešovitih migracionih tokova aktivno radi na tome da nema nekontrolisanog kretanja, ilegalnih ulazaka i navodi da u ovom momentu, na Kelebiji i Horgošu ima tek po pet ljudi, za razliku od situacije prošle godine, kada ih je bilo 700-800.


BalkanMagazin :: Toplane pišu nove cenovnike\nutorak, 05. jun 2012 16:26\nToplane u Srbiji planiraju poskupljenje grejanja od minimum 10 odsto, a neke i za više od 30 odsto, jer je cena grejanja u Srbiji ekonomski neisplativa, a toplane imaju i velike dugove iz prethodne grejne sezone koje moraju da plate, kažu u toplanama Srbije. Toplane će tražiti poskupljenje ukoliko im to odobri Upravni odbor Udruženja toplana Srbije i lokalne samouprave, koje o tome donose konačnu odluku.\nToplani u Boru je već odobreno poskupljenje grejanja od 10 odsto, Pirot i Priboj, takođe, najavljuju poskupljenje, a toplana u Novom Pazaru je podnela zahtev za više cene grejanja, koje bi realno trebalo da iznosi 30 odsto, ali očekujemo da će biti odobreno 10 odsto, rekao je Tanjugu direktor te toplane Bojan Biočanin.\nPosebno toplane koje koriste mazut imaju razloga da traže poskupljenje, jer je taj energent najviše poskupeo, sa 57 do 60 dinara po kilogramu početkom godine na sadašnjih oko 80 dinara po kilogramu, kažu u toplanama.\nU Udruženju toplana objašnjavaju da će svaka toplana za sebe, odnosno svaki grad kao osnivač, morati detaljno da analizira prethodnu grejnu sezonu, strukturu cene i zavisno od energenta koji koristi, moraće da predloži cene za narednu grejnu sezonu.\n„Dug toplana za energente trenutno iznosi oko 29 milijardi dinara, a potraživanja toplana 23,5 milijarde,“ rekao je Tanjugu predsednik Udruženja toplana Milovan Lečić.\nUkupna dugovanja za gas su 18 milijardi dinara, a za mazut oko 3,2 milijarde, naveo je Lečić i ukazao na slabu naplatu i neekonomične cene grejanja zbog čega je u prošloj grejnoj sezoni 30 toplana zabeležilo ukupan gubitak od 2,2 milijarde dinara, a samo 19 toplana je imalo dobit u ukupnom iznosu od 132 miliona dinara. Lečić je naglasio da je toplanama samo za remonte potrebno oko 8,5 milijardi dinara kako bi se pripremile za predstojeću grejnu sezonu.


“Prepoznaj, prijavi, zaustavi - reci STOP digitalnom nasilju” - Užicka Republika Press\nSrednjoškolci iz omladinskog kluba Užičkog centra za prava deteta organizovali su u Gradskom kulturnom centru multimedijalni događaj na temu nasilja nad decom. Mladi su sami osmislili i izveli forum teatar predstavu kojom se ukazuje na problem nasilja, sistem prevencije i sistem reagovanja u slučaju nasilja.\nPredstava je interaktivna i publika je imala priliku da učestvuje i svojim idejama doprinese rešavanju zadatog problema vršnjačkog nasilja.\nTehnika forum teatar predstave pokazala se kao odlična u prikazu problema koji se tiču društvene pravde i nasilja,a mladima ukazuje na važnost reagovanja i izlaska iz uloge pasivnog posmatrača/svedoka nasilja.\nPored predstave, posetioci su učestvovali u edukativnom on line kvizu koji se takođe bavi temom nasilja nad decom. Kviz će narednim nedeljama biti ponovljen sa velikim brojem srednjoškolaca u školama.\nUčesnicima događaja su podeljene i kartice na kojima su mladi pripremili interesantne statističke podatke istraživanja, mere zaštite od nasilja i odgovostnos mladih, mere prevencije kao i preporuke vezane za zaustavljanje/ublažavanje/reagovanje u slučajevima vršnjačkog nasilja.\nAktivnost je deo projekta “Prepoznaj, prijavi, zaustavi – reci STOP digitalnom nasilju” koji realuzuje Užički centar za prava deteta uz podršku Grada Užica.


Razgovori u ćorsokaku: Amerika spremna da razgovara samo o temama koje njoj odgovaraju - 13.01.2022, Sputnik Srbija\nRazgovori u ćorsokaku: Amerika spremna da razgovara samo o temama koje njoj odgovaraju\nSAD i njihovi saveznici iz Severnoatlantske alijanse nisu spremni da razgovaraju o ključnim zahtevima Rusije o bezbednostnim garancijama, izjavio je zamenik šefa... 13.01.2022, Sputnik Srbija\nStav NATO-a po pitanju neširenja Alijanse je neprobojan, što zabrinjava. SAD i NATO su spremni da razgovaraju samo o onim temama bezbednosnih garancija koje njima odgovaraju. „Amerikanci žele da otpočnu dijalog sa nama po nekim fragmentima situacije u sferi bezbednosti i samim tim razvodne ruski stav, smanje pritisak, napetost. Krijući se iza tog dijaloga o fragmentima, žele da nastave proces geopolitičkog, vojnog osvajanja sve novih i novih teritorija, približavajući se Moskvi“, rekao je zamenik šefa ruske diplomatije.Moskva će preduzeti „druge mere i metode“ prema zapadnim partnerima, ako SAD i NATO ne uzmu u obzir ruske zahteve, dodao je on.Rusija nije sigurna da će SAD i NATO krenuti na ustupke po pitanjima bezbednosnih garancija, ali će se dijalog nastaviti po različitim linijama. Međutim, nema osnova za novu rundu bezbednosnih pregovora između Rusije i SAD i NATO u bliskoj budućnosti, razgovor je zašao u ćorsokak.„U vezi sa ključnim elementima tog teksta (garancijama) SAD i njihovi saveznici faktično govore „ne“, a tamo gde kažu „da, hajde da nastavimo diskusiju“, mi primećujemo da, bez obzira na važnost i ozbiljnost tih članova – oni su drugostepeni u poređenju na neširenje NATO-a. To je u izvesnoj meri ćorsokak ili razlika u pristupima“, zaključio je Rjabkov.\n13:05 13.01.2022 (Osveženo: 13:12 13.01.2022)\nSAD i njihovi saveznici iz Severnoatlantske alijanse nisu spremni da razgovaraju o ključnim zahtevima Rusije o bezbednostnim garancijama, izjavio je zamenik šefa ruske diplomatije Sergej Rjabkov u intervjuu RTVI.\n„Glavni problem je što SAD i njihovi saveznici iz NATO-a ni pod kakvim okolnostima nisu spremni da izađu u susret našim ključnim zahtevima za neširenje NATO-a, smanjenje infrastrukture Alijanse i njeno vraćanje u granice iz 1997. godine. Naravno, niti o temama koje se tiču pravno obavezujućih garancija za neraspoređivanje sistema u neposrednoj blizini naših granica“, rekao je zamenik šefa diplomatije.\nStav NATO-a po pitanju neširenja Alijanse je neprobojan, što zabrinjava. SAD i NATO su spremni da razgovaraju samo o onim temama bezbednosnih garancija koje njima odgovaraju.\n„Amerikanci žele da otpočnu dijalog sa nama po nekim fragmentima situacije u sferi bezbednosti i samim tim razvodne ruski stav, smanje pritisak, napetost. Krijući se iza tog dijaloga o fragmentima, žele da nastave proces geopolitičkog, vojnog osvajanja sve novih i novih teritorija, približavajući se Moskvi“, rekao je zamenik šefa ruske diplomatije.\nMoskva će preduzeti „druge mere i metode“ prema zapadnim partnerima, ako SAD i NATO ne uzmu u obzir ruske zahteve, dodao je on.\nRusija nije sigurna da će SAD i NATO krenuti na ustupke po pitanjima bezbednosnih garancija, ali će se dijalog nastaviti po različitim linijama. Međutim, nema osnova za novu rundu bezbednosnih pregovora između Rusije i SAD i NATO u bliskoj budućnosti, razgovor je zašao u ćorsokak.\n„U vezi sa ključnim elementima tog teksta (garancijama) SAD i njihovi saveznici faktično govore „ne“, a tamo gde kažu „da, hajde da nastavimo diskusiju“, mi primećujemo da, bez obzira na važnost i ozbiljnost tih članova – oni su drugostepeni u poređenju na neširenje NATO-a. To je u izvesnoj meri ćorsokak ili razlika u pristupima“, zaključio je Rjabkov.


Pomoći mladim ljudima da donose pametne finansijske odluke\n30/11/2015 | 11:42\nPredavanjem učenicima Pete ekonomske škole u Beogradu danas počinje druga sezona projekta „Osiguraj svoj uspeh“, koji pod pokroviteljstvom AXA Osiguranja sprovodi organizacija „Dostignuća mladih“.\nDrugu godinu zaredom AXA Osiguranje je generalni sponzor ovog edukativnog projekta, koji će do kraja godine biti realizovan u 21 srednjoj školi širom Srbije i obuhvatiti više od 600 učenika. Cilj projekta je da pomogne mladim ljudima da razumeju zašto je važno donositi pametne finansijske odluke.\nProgram Osiguraj svoj uspeh prilagođen je potrebama za finansijskom pismenošću mladih između 15 i 18 godina, a časove drže poslovni volonteri iz AXA Osiguranja koji su prošli obuku za predavače. Predavanja se održavaju u sledećim srednjim školama i gradovima: Peta ekonomska škola "Rakovica", Beograd, Zubotehnička škola, Beograd, Trgovačka škola, Beograd, Geodetsko- tehnička škola, Beograd, Poljoprivredna škola sa domom učenika PKB, Beograd, Farmaceutsko- fizioterapeutska škola, Beograd, Srednja PTT škola, Beograd, Medicinska škola "Nadežda Petrović", Saobraćajno- tehnička škola, Zemun, II ekonomska škola, Beograd, Tehnička škola, Mladenovac, Tehnička škola "Mileva Marić Ajnštajn" Novi Sad, Srednja poljoprivredno-prehrambena škola, Sombor, Poljoprivredna škola, Bačka Topola, Ekonomska škola "Bosa Milićević", Subotica, Hemijsko-tehnološka škola, Subotica, Medicinska škola "Sestre Ninković", Kragujevac, Druga kragujevačka gimnazija, Kragujevac, Ekonomska škola, Kragujevac, Pravno-poslovna škola, Niš i Ekonomska škola, Niš.\nSrednjoškolci uče kako da sastave porodični budžet, zašto je važna štednja, ali i osiguranje. Tokom trajanja programa, učenici shvataju da bez obzira na to koliko pažljivo ljudi vode svoje finansije, uvek se mogu desiti neočekivani događaji kao što su prirodne nepogode, nezgode ili bolesti. Bliže im se objašnjava koncept osiguranja i načini na koje se može postići veća finansijska stabilnost i zaštita od neočekivanih događaja u životu.\nProjekat „Osiguraj svoj uspeh“ već nekoliko godina uspešno se realizuje u zemljama širom sveta (Italija, Poljska, Švajcarska, Meksiko, Indonezija, Mađarska, Tajland, Rumunija…) zahvaljujući globalnom partnerstvu AXA Grupe, kompanije čiji je AXA Osiguranje član i nacionalnih kancelarija globalne mreže Junior Achievement „Dostignuća mladih“.\nStartit sakupio 100.000 dolara za izgradnju edukativnih centara


U prokupačkim školama pojačane mere zdravstvene higijene - Blace Info Press\nAutor: Gorica Šegović · 11. marta 2020.\n-Sve osnovne i srednje škole na teritoriji grada Prokuplja, kao i Dom učenika srednjih škola i Predškolska ustanova “Neven“, poštuju preporuku Ministarstva prosvete koja je juče dostavljena svim vaspitno-obrazovnim ustanovama, izjavila je član Gradskog veća za prosvetu, omladinu i sport Maja Ranđelović.\nOna je, na sastanku održanom sa direktorima prokupačkih škola, istakla da je Grad Prokuplje spreman da izađe u susret svim školama i obezbedi dovoljno sredstava za održavanje higijene, kako lične, tako i celog radnog okruženja.\n-Sredstava ima dovoljno, a naša deca i njihovo zdravlje su nam na prvom mestu, naglasila je većnica Ranđelović.\nOna je podsetila na činjenicu da je odluka o produžetku zimskog raspusta dala izuzetno dobre rezultate, jer je na području Topličkog okruga, ove godine, bilo manje obolelih učenika od respiratornih infekcija i sezonskog gripa u odnosu na prethodnu godinu.\nŠto se tiče preporuka Ministarstva prosvete, one se odnose na pojačane mere higijene, češće provetravanje učionica i školskih prostorija, ali i na to da se u okviru vannastavne aktivnosti, akcenat stavi na zdravstvenu higijenu.\nSledeća vest Uhapšen prokupčanin zbog izazivanja opšte opasnosti u podstrekivanju\nPredhodna vest Prezentacija mera i programa aktivne politike zapošljavanja


„Besmrtni puk“ u Beogradu uz slovo „Z“ i poruke – „Živela Rusija“, „Živeo Putin“ - Slobodna misao\nU Beogradu je održana manifestacija “Besmrtni puk” tokom koje je poručeno da su “Srbija i Rusija uvek bile na pravoj strani istorije”. U šetnji učestvovali ruski ambasador, Nenad Popović, Dušan Bajatović… Reporterka N1 javlja da državni funkcioneri, koji su kod Spomenika oslobodiocima Beograda odavali počast, nisu želeli da daju bilo kakve izjave o odnosu Srbije prema Rusiji. Okupljeni su ruskom ambasadoru uzvikivali: “Ura”, “Živela Rusija”, “Živeo Putin”.\nMinistar bez portfelja u Vladi Srbije Nenad Popović poručio je da su „Srbija i Rusija uvek bile na pravoj strani istorije“ . Dodao je da je na današnji dan 9. maj, u Drugom svetskom ratu 1945. godine kapitulirala Nemačka i da se „sećamo najveće pobede u 20. veku“.\n„Naše deke i bake su pobedili u ovom ratu zajedno sa našom braćom Rusima“, rekao je Popović.\nGrađani okupljeni u povorci “Besmrtni puk” krenuli su od spomenika Vuku Karadžiću ka Novom groblju i Spomeniku oslobodiocima Beograda, gde je šetnja i završena.\nMeđu njima su, osim Popovića bili i ruski ambasador u Srbiji Aleksandar Bocan-Harčenko, funkcioner Socijalističke partije Srbije i direktor “Srbijagasa” Dušan Bajatović i funkcioner Dveri Ivan Kostić.\nNa čelu kolone je bio veliki transparent “Besmrtni puk Beograd” i figura predsednika Rusije Vladimira Putina od kartona, kao i veliko latinično slovo “Z”.\nMnogi od okupljenih nosili su, kako je objašnjeno, slike svojih predaka stradalih u Drugom svetskom ratu, kojima je i namenjena ova manifestacija, kao i veliku trobojku koja istovetna i za Srbiju i za Rusiju.\nMeđutim, kako ističe reporterka N1, kritike koje se mogu da čuti je da je sama manifestacija “Besmrtni puk” izmišljotina Putina i da tokom nje šetaju ksenofobi i desničari koji mrze slobodu i Evropu.\nUčesnici šetnje došli su do groblja Oslobodilaca Beograda gde su bili predstavnici ruske ambasade, predstavnici Belorusije i Kazahstana.\nNakon što su položeni venci i upisivanja u knjigu sećanja, kada je kroz kapiju izlazio ruski ambador učesnici “Besmrtnog puka” uzvikivali su “Ura”, “Živela Rusija”, “Živeo Putin”.\nNiko od državnih zvaničnika tokom obeležavanja Dana pobede i polaganja venaca na više obeležja u Beogradu nije želeo da odgovara na novinarska pitanja, osim Andreje Mladenovića, koji predstavlja grad Beograd.\nNa pitanje N1 da li je licemerno što se u Beogradu organizuje “Besmrtni puk” koji je u većini zemalja otkazan posle ruske agresije na Ukrajinu, Mladenović je rekao da je ono što grad slavi Dan Evrope, da je Beograd slobodarski grad i da nema veze s manifestacijom “Besmrtni puk” koju su pokrenule druge organizacije.\nOstali funkcioneri su, kako javlja reporterka N1, želeli da izbegnu da budu pitani za odnos prema Rusiji i kako je moguće da Ambasada Rusije učestvuje u organizovanju događaja pa i Besmrtnog puka. “Utisak je da pred formiranje vlade svi izbegavaju da se svrstavaju”, kaže naša novinarka.\nPrethodni članakIvan Ivanji: Vučićev zaokret je već počeo\nSledeći članakMonitoring: zapadnobalkanski mediji otvoreni za seksizam, govor mržnje i mizoginiju


Još uvek ništa od elektronskog izdavanja dokumenata | 013 info\nJoš uvek ništa od elektronskog izdavanja dokumenata\nRTS\tUto, 16/06/2020 - 10:45\nUprkos najavama da će zahvaljujući elektronskoj predaji dokumenata redovi ispred Katastra biti prošlost, to se nije dogodilo. Čak 70 odsto zahteva koji se trenutno podnose Katastru jesu zahtevi za izdavanje lista nepokretnosti. Redovi su gotovo svakodnevni, javlja RTS.\nU međuvremenu, Ministarstvo pravde odbilo je predlog Republičkog geodetskog zavoda (RGZZ) da se izvodi iz liste nepokretnosti izdaju digitalno, a u obrazloženju koje je RTS danas dobio od ovog Ministarstva, kaže se da je predlog uredbe nepotpun i manjkav.\nIpak, Ministarstvo očekuje da u zajedničkim konsultacijama, Katastar i Javno-beležnička komora usklade tekst tog akta, kako bi bio prosleđen Vladi Srbije na usvajanje.\nOko čega zapravo postoje nesuglasice između javno-beležničke komore i Katastra?\n"Mi sada imamo podatke u koje vršimo uvid sa zakašnjenjem od nekoliko dana. U tom periodu mogu da se dese vrlo nezakonite stvari, da neko podnese zahtev za upis hipoteke, zabeležbe i zabrana otuđenja i opterećenja, a da to javni beležnik ne vidi", navodi za RTS predsednik Komore javnih beležnika Srbislav Cvejić.\nSa ovim mišljenjem se donekle slaže Ministarstvo pravde koje tvrdi da Katastar nije obezbedio tehničke uslove za povezivanje sa veb servisom koji obezbeđuje put kroz zaštićenu pravosudnu mrežu.\n"RGZZ će poštovati svaku odluku Vlade Srbije, dali smo predlog uredbe koji bi dodatno definisao pitanje korišćenja digitalnog dokumenta. Ministarstvo pravde je na to dalo negativno mišljenje. Mi mislimo da je Ministarstvo pravde adekvatna adresa na ovu temu", rekla je Maja Radović iz Republičkog geodetskog zavoda.\nIstiče da je cilj Katastra da građani imaju besplatan uvid u list nepokretnosti.


Dačić: Razgovaramo o tome da se Turski tok preko Bugarske nastavi ka jugoistočnoj Evropi – Biznis.ba\nobjavljeno 27. okt 2018. u 11:16\nRazgovaramo o tome da se Turski tok preko Bugarske nastavi dalje ka jugoistočnoj Evropi, s tim što je to povezano sa izgradnjom gasnog interkonektora između Srbije i Bugarske, izjavio je danas ministar spoljnih poslova Srbije Ivica Dačić u Beogradu, javlja Anadolu Agency (AA).\n“Nadamo se i razgovaramo o tome da se eventualno Turski tok preko Bugarske nastavi dalje ka jugoistočnoj Evropi, s tim što to je isto tako povezano sa izgradnjom gasnog interkonektora između Srbije i Bugarske. To je za sada sve u nekim početnim fazama, ali je to prevashodno političko pitanje i mi o tome otvoreno razgovaramo na svim mestima, na svim forumima širom svijeta”, rekao je Dačić tokom drugog dana Foruma za energetsku bezbjednost Evroazije u Skupštini Srbije.\nOn je podsjetio na ono što je juče izjavio ministar spoljnih poslova i trgovine Mađarske Peter Sijarto, koji je istakao da postoje dvostruki standard u odlučivanju, jer je Sjeverni tok omogućen, a Južni tok nije.\nGovorio je i o drugim temama, istakavši da će se “danas, sutra ili u ponedjeljak” znati da li će Savjet bezbjednosti Ujedinjenih nacija održati sjednicu o situaciji na Kosovu.\nDačić je dodao da je Kina predložila da to bude na dnevnom redu na sjednici 14. novembra, te da je u ovom trenutku velika vjerovatnoća da će to biti održano tog datuma.


Chevrolet predstavio redizajnirani Silverado Heavy Duty - Dmotion\nby Stefan Ugljesic December 4, 2018\nChevrolet je predstavio “heavy-duty” verziju redizajniranog Silverada, čija “light-duty” verzija je predstavljena pre pola godine\nChevrolet je predstavio “heavy-duty” verziju redizajniranog Silverada, čija “light-duty” verzija je predstavljena pre pola godine. Novi Silverado Heavy Duty stiže kao model za 2020., a formalno će biti predstavljen u februaru, najverovatnije na Salonu automobila u Čikagu. Chevrolet tvrdi da je novi pick-up najnapredniji i najsposobniji Silverado HD do sada.\nOvome pridodaju asistencije pri vuči prikolice, kao i bitna povećanja u nosivosti i težini vuče. Proizvođač navodi da crew cab kabina pruža više mesta za noge nego ranije generacije, ali i uspravniju, i komforniju poziciju sedenja. Integrisani stepenici na stranicama tovarnog prostora su unikatni u segmentu.\nDodatni stepenici su integrisani u bokove zadnjeg odbojnika, i zajedno sa bočnim pružaju odličan pristup tovarnom prostoru. Kupci će moći da biraju između dva motora – novi benzinac sa direktnim ubrizgavanjem i šestostepenim automatikom, i moćni 6.6 litarski Duramax V8 turbodizel sa 455 KS i 1,234 Nm obrtnog momenta u kombinaciji sa desetostepenim automatikom.\nDo sada, Silverado 1500 i HD modeli su delili karoseriju i oplate, ali Chevrolet tvrdi je kod nove generacije jedino krov isti. “Odlučili smo da se dokažemo novim Silveradom HD i želeli smo da vizuelno zarobimo snagu i sposobnosti pick-upa,” rekao je glavni dizajner ekterijera, Brian Izard. “Rezultat je pick-up koji liči na tešku mašineriju sa modernim dizajnom koji svoju osnovu nalazi u duborezu. Novi Silverado HD kreće u prodaju u SAD sledećeg leta i proizvodiće se u Flintu, državi Mičigen.\nNikola Motor tužio Teslu zbog Semija\nProizvođač šlepera na hidrogenski pogon Nikola Motor podneo je tužbu protiv Tesle zbog povrede ...\nAndrej Sucur May 3, 2018\nKuda ide drumski transport?\nStalni ekonomski pritisci, ekološke regulative, nepredvidive cene goriva i rastuća konkurencija samo su neki ...


SAOPŠTENJE AGENCIJE ZA BORBU PROTIV KORUPCIJE POVODOM NAJAVE MESEČNOG OCENJIVANJA RADA DIREKTORA JAVNIH PREDUZEĆA\nAgencija za borbu protiv korupcije pozdravlja najavu usvajanja preciznih planova rada javnih preduzeća, koji će biti praćeni na mesečnom nivou i na osnovu kojih će rezultati rada njihovih direktora biti ocenjivani, a direktori, u slučaju loših rezultata, biti pozivani na odgovornost i sankcionisani. Pored toga što pružaju veće garancije uspešnosti poslovanja, planiranje i evaluacija rada, kao i odgovornost za upravljanje institucijom predstavljaju elemente koncepta "dobrog upravljanja" koji je od velikog značaja za prevenciju korupcije i ostalih nepravilnosti i zloupotreba u fukcionisanju javnog sektora.\nNaime, u procesu izrade nacrta planova integriteta, koji je Agencija za borbu protiv korupcije koordinirala uz pomoć predstavnika institucija u javnom sektoru, između ostalih i predstavnika javnih preduzeća, upravo je "upravljanje institucijom", pored javnih nabavki i upravljanja kadrovima, prepoznato kao jedna od oblasti s najizraženijim rizikom za nastanak korupcije i nepravilnosti u radu, kao i za narušavanje integriteta institucije. Rizici koje su, tom prilikom, predstavnici javnog sektora prepoznali su - da se plan rada u instituciji ne izrađuje, ili, ukoliko se izrađuje, da se ne priprema na osnovu urađene analize potreba ili da nema provere da li se sprovodi, ili da se ne sprovode procena kvaliteta rada, provera kvaliteta upravljanja ili odgovornost organa upravljanja u postupku obezbeđenja kvaliteta rada institucije. Svojim planom integriteta svaka institucija je trebalo da predvidi mere koje će te rizike otkloniti.\nIzvor: Vebsajt Agencije za borbu protiv korupcije, 22.9.2013.


Jačanje ruskog pritiska na srpske sredine na Kosovu – Balkanekspresrb.rs\nKako se ističe, brojni subverzivni instrumenti, isključujući vojne, biće upotrebljeni protiv multietničkog Kosova kako bi se stvorio izgovor za neuspešnu državu i pojačao lokalni separatizam unutar zajednice kosovskih Srba u opštinama na severu Kosova. Uloga Rusije na Kosovu najbolje je uočljiva na severu zemlje, navodi se. Veze između političkih partija iz srpske zajednice i političke partije Ujedinjena Rusija neprestano se razvijaju, dok formiranje Zajednice opština sa srpskom većinom može predstavljati nov teren za podsticanje ruskog lokalnog nacionalizma na Kosovu. Verski faktor takođe predstavlja važan elemenat u ruskom uticaju na Kosovu, a sprovodi se posredstvom Srpske pravoslavne crkve. Političkom podrškom verskim institucijama, Rusija teži da očuva i ojača emotivnu prisutnost među pripadnicima srpske zajednice na Kosovu. Ovaj izveštaj ocenjuje da su prisutnost proruskih medija, kao što su Sputnjik i Russia today, važna karta u širenju proruske propagande među kosovskim Srbima. Takođe, zagonetno je delovanje takozvanog rusko-srpskog Humanitarnog centra sa sedištem u Nišu od 2011. uz intenzivirane vojne vežbe i investicija između dve zemlje. Precizira se da to treba smatrati dugoročnom bezbednosnom pretnjom ne samo za Kosovo, već i za ostale susedne zemlje.\n“Kosovo: ‘Neuspjeh’ jednog od najskupljeg političkog projekta Zapada”, naslov u tekstu o Kosovu na Sputnjikovoj engleskoj internet stranici. Izvještaj navodi i kako kosovske institucije nisu dovoljno opremljene da spreče ruski prodor kroz ekonomska i politička sredstva, što za cilj ima uticaj kosovske politike, niti postoji dovoljna svest o ruskom interesu u regionu.\n“Kosovo nema konzistentnu strategiju kako da reši ove nelagodne diplomatske odnose sa Rusijom, bilateralno ili multilateralno”, navodi se u izvještaju. Ocenjuje se da je teško kritički proceniti ruski uticaj na Kosovu empirijski zbog nedostatka podataka u oblasti ekonomije ili finansijskog angažmana, ali i informacija o lokalnim i verskim institucijama na severu Kosova.\n“Nedostatak odgovarajuće finansijske kontrole kosovskih institucija nad Srpskom pravoslavnom crkvom stvara mogućnosti za agresivnu agendu i zloupotrebu tog vakuma u interesu ruskog angažovanja i ojačavanja njihovog potencijalnog uticaja na Kosovu.”\nU izvještaju se podseća da je ruski uticaj na razvoj Kosova i diplomatsko i vojno angažovanje dugogodišnji prioritet njihove spoljne politike na Balkanu, kao što je to ukazano Putinovom posetom ruskom vojnom kontigentu na Kosovu 2001. godine. Rusija takođe predstavlja ozbiljan izazov za kosovsku državnost pošto podriva integraciju Kosova u međunarodnu zajednicu. S druge strane, odluka o sankcijama Kosova prema Rusiji od 2014. nije ažurirana i nije usklađena sa američkom i evropskom spoljnom politikom. Prema tome, ocenjuje se da one nisu bile efektivne s obzirom da ruska ekonomska predstavništva u Srbiji i regionu, uglavnom naftnih proizvoda, se slobodno distribuiraju na kosovskom tržištu. U periodu od januara do jula 2017. godine, vrednost uvezene ruske robe prešla je 10 miliona evra, dok Kosovo ne izvozi ništa u Rusiju. Takođe, oko 1.000 ruskih državljana godišnje poseti Kosovo dok državljani Kosova ne mogu da putuju u Rusiju zbog nepriznavanja pasoša. Nosioci ruskih diplomatskih i službenih pasoša oslobođeni su viza prilikom putovanja na Kosovu, što izveštaj smatra paradoksom. U zaključku se navodi da se ruski uticaj nastaviti da predstavlja izazov kosovskoj državnosti i stabilnom funkcionisanju zemlje, s ozbirom da je ruski utucaj na integraciju Kosova u međunarodnu zajednicu ogroman i da može da blokira članstvo Kosova u UN i druge važne organizacije.(RSE)♦


Konkurs za najbolju socijalno angažovanu fotografiju - Dijalog.net\nNaslovna Civilno društvo Konkurs za najbolju socijalno angažovanu fotografiju\nPostavljeno 4. September 2020.\nBeograd, 04. septembar 2020. – Delegacija Evropske unije u Srbiji i National Geographic Srbija organizuju konkurs za najbolju socijalno angažovanu fotografiju nastalu u Srbiji “Čovek u fokusu”.\nFotografije treba slati do 20. oktobra 2020.\nTema konkursa je socijalno angažovana fotografija u Srbiji. U vreme izazova koje je donela pandemija izazvana virusom COVID-19 i koja je za posledicu donela socijalnu izolaciju, zabrinutost za sopstveno i zdravlje najbližih kao i ekonomsku neizvesnost koja je uticala na sve građane Srbije.\nEU info centar poziva građane i građanke Srbije da pošalju fotografije koje su zabeležili u svom okruženju, dnevnike iz izolacije ili karantina, svakodnevice itd.\nKonkurs je otvoren za sve punoletne građane sa boravištem u Srbiji i projekte iz sektora kulture, demokratije, ljudskih prava i socijalne inkluzije, odnosno za projekte koji se bave socijalnim pitanjima, a koje podržava Evropska unija u Srbiji.\nŽiri će dodeliti i “Specijalnu nagradu žirija za najbolju fotografiju EU projekta u Srbiji“.\nIzložba najboljih fotografija biće održana tokom 2020. ili 2021. u zavisnosti od pandemijske situacije i u skladu sa merama i propisima u vezi sa okupljanjem na javnim mestima tokom pandemije.\nŽiri EU info centra uzeće u obzir i fotografije načinjene mobilnim telefonom.\nOznakeEU Info centarkonkurs\nPrethodno 65. broj magazina “Liceulice” o budućnosti obrazovanja\nSledeće Evropska unija oštro osudila mere SAD protiv Međunarodnog krivičnog suda\nTop Tags Srbija i Evropska unija istraživanje lokalna samouprava mladi Društvo vladavina prava Evropska komisija Vlada Republike Srbije evropske integracije OCD mediji konkurs Civilno društvo Evropska unija ljudska prava


ANDRIĆEV INSTITUT: Održano predavanje slaviste sa Univerziteta u Beču Gordane Ilić Marković | Andrićgrad\nANDRIĆEV INSTITUT: Održano predavanje slaviste sa Univerziteta u Beču Gordane Ilić Marković\nPredavanje na temu „Propagandni izraz Prvog svetskog rata na primeru delovanja Austrougarskog ratnog presbiroa i Ratnog presbiroa Vrhovne komande Kraljevine Srbije” juče je u Andrićevom institutu održala profesorka Gordana Ilić Marković, slavista sa Univerziteta u Beču.\nU okviru predavanja, publika je mogla da sazna više o tome ko je sve, od istaknutih ljudi, tokom Prvog svetskog rata sarađivao sa presbiroima Austrougarske i Kraljevine Srbije. Profesorka Ilić Marković je predstavila i rezultate svojih dugogodišnjih istraživanja o tome koje su novine objavljivane u Austrougarskoj i Srbiji, ali i u logorima u kojima su se nalazili srpski zatvorenici. Prisutni su imali privilegiju da pogledaju pregršt starih fotografija i karikatura koje su, pored novinskih tekstova, bile glavna sredstva tadašnje propagande.\nGordana Ilić Marković je analizirala izraz austrougarske ratne propagande na primeru stvaralačkog opusa austrijskog pisca, satiričara i prvog prevodioca Branislava Nušića i Petra Kočića – Šandora Fridriha Rozenfelda poznatijeg kao Aleksandar Roda Roda. Stvaralaštvo Roda Rode posmatrano je u kontekstu rada Austrougarskog Ratnog presbiroa čiji je on bio saradnik. Delatnost Roda Rode je jedan od bitnih izvora za razumevanje formiranja negativnog javnog mnjenja o Kraljevini Srbiji pre i tokom Prvog svetskog rata, pa samim tim predstavlja značajno literarno i istorijsko svedočanstvo.\nGordana Ilić Marković je autor knjige o Roda Rodi pod nazivom ”Roda Roda – Srpski dnevnik izveštača iz Prvog svetskog rata. Ratni presbiro Austrougarske monarhije”.\nKnjiga sadrži napomenama propraćene prevode do sada na srpskom neobjavljenih tekstova Roda Rode iz njegovog pripovedačkog i publicističkog predratnog i ratnog opusa vezanog za Kraljevinu Srbiju: odabrane članke iz austrougarske ratne štampe, izbor eseja, kratkih priča i zapisa iz autorove privatne zaostavštine, kao i Roda Rodin ”Srpski dnevnik”.


Ovim činom dovode se u status neraspoređenog Katnić i njegov tim. U javnosti je procurio dokument u kome se obrazlaže ova odluka uz ocenu da dosadašnje Specijalno državno tužilaštvo, ustanovljeno 2015. godine, nije ispunilo očekivanja u borbi protiv korupcije i ima veoma ograničene domete.\nOvo tužilaštvo, po oceni nove vlasti, nije ostvarilo zapažene rezultate u borbi protiv organizovanog kriminala i korupcije i uglavnom je prethodnih godina služilo za obračunavanje sa opozicijom i političkim neistomišljenicima Demokratske partije socijalista. Celu ovu proceduru pokrenuo je Demokratski front i predsednik skupštinskog Odbora za bezbednost i odbranu Milan Knežević, koji su dali mesec dana Vladi Zdravka Krivokapića da inicira izmene zakona o tužilaštvu.\nMilivoje Katnić, Foto Jutjub\n- Mi smo čekali, slušali i očekivali da će ono što je bio izborni program biti ovaploćeno kroz zakonski predlog iz oblasti bezbednosti i pravosuđa. Međutim, pošto smo zaključili da Vlada nije spremna da krene u ozbiljnu demontažu pravosuđa, odlučili smo da saopštimo da ćemo dati vreme vladi Zdravka Krivokapića od mesec dana da sama inicira izmene i dopune Zakona o tužilaštvu, kako bi se otpočelo sa demontažom jednog institucionalnog oblika koji je bio povezan i sa organizovanim kriminalom i koji je korišćen kao pesnica DPS u borbi protiv političkih protivnika i svih građana - saopštio je Knežević.\nČAĐENOVIĆ STRAHUJE OD VAKUUMA\nSPECIJALNI tužilac Saša Čađenović smatra da bi prestankom mandata svim specijalnim tužiocima, usled ukidanja SDT-a, mogao nastati vakuum, u kojem Crna Gora ne bi imala nadležnog tužioca za borbu protiv organizovanog kriminala. Međutim, u predloženim izmenama zakona o tužilaštvu navodi se da će te poslove preuzeti Vrhovno državno tužilaštvo.\nOvim pravnim aktom propisano je da rukovodioca posebnog državnog tužilaštva i posebne državne tužioce bira Tužilački savet na osnovu javnog oglasa.\nStupanjem na snagu ovog zakona glavni specijalni tužilac i specijalni tužioci izabrani u skladu sa Zakonom o specijalnom državnom tužilaštvu imaće status neraspoređenih tužilaca, do izbora rukovodilaca.\nMilan Knežević, Foto N. Paraušić\nTužilački savet će, u roku od šest meseci od stupanja na snagu novog zakona, rasporediti tužioce u okviru Državnog tužilaštva, u skladu sa odlukom o njihovom broju.\n- Za raspoređivanje državnih tužilaca nije potreban pristanak državnog tužioca koji se raspoređuje - ističe se u dokumentu.\nPredsednik Skupštine Aleksa Bečić zakazao je za 18. februar sednicu parlamenta.\nMilivoje Katnić Milan Knežević Tužilaštvo za organizovani krimina Skupština CG


Vodovod traži povećanje cijene vode za 26 | Trebinje Live\nUDAR NA PRAZNE DžEPOVE TREBINJACA Vodovod traži povećanje cijene vode za 26 odsto\nTREBINJELIVE 30. 07. 2015. - 16:05h\nUprava trebinjskog preduzeća „Vodovod“ podnijela je zahtjev Gradskoj administraciji za povećanje cijena vode za stanovništvo za 26 odsto, a odvodnje i pročišćavanja za 24 odsto, nezvanično saznaje TrebinjeLive.\n„Vodovod“, na čijem je čelu Borivoje Ninković iz SDS-a, prvo polugodište 2015. godine završio je sa gubitkom od 169.384 KM, a glavnog krivca za gubitak vide u cijenama vode, kanalizacije i prečišćavanja.\n„Bez subvencija iz gradskog budžeta ili povećanja cijena usluga, ovo preduzeće nije u mogućnosti da uspješno izvršava osnovne djelatnosti, niti ostvari pozitivno poslovanje“, navodi se u izvještaju Vodovoda.\nGradska uprava ima mogućnost da na osnovu člana 20, stav četiri Zakona o komunalnim djelatnostima iz budžeta vrši subvenciju komunalnim preduzećima.\nU izvještaju se navodi da neredovne platiše najviše dolaze iz redova privrednih subjekata.\nGradska administracija do 30. juna nije udovoljila povećanju cijena usluga „Vodovoda“, ali nismo uspjeli saznati da li će gubitak vodovoda uskoro platiti građani Trebinja iz svojih džepova, tako što će Vodovodu biti odobreno poskupljenje usluga.\nAktulena cijena vode na području Trebinja za domaćinstva iznosi 0.73 KM po metru kubnom.


Hakerski napadi, Internet sigurnost… - yunet.rs\nOd kad je “sveta i veka”, postojali su razbojnici i lopovi, koji su se iz raznih razloga bavili ovim zanatom. Sa pojavom Interneta, svoju aktivnost su preneli i na ovu platformu… Istorija “hakerstva” počinje još davne 1969. godine, sa pojavom preteče Interneta, Arpanet-a. Kako se tehnologija razvijala, razvijali su se i hakeri koji su pokušavali svojim znanjem da se utrkuju ko će inteligentnije i jednostavnije razbiti zaštitu softvera i elektronskih servisa. Prvi zvanično osuđeni haker, bio je John Draper 1971. godine, sa pseudonimom Captain Crunch, koji je pomoću zviždaljke iz corn flex-a, koja je proizvodila zvuk frekfence od 2.600 Hz, uspeo prevariti telefonsku centralu i telefonirati besplatno. Ipak, uhvaćen je i osuđen na 5 godina uslovne kazne. Od ovih pra početaka hakerisanja, do danas, razlozi ovog delovanja su ostali isti: dokazivanje svog tehnološkog umeća, ometanje druge strane u radu, špijuniranje (poslovno i međudržavno) i pribavljanje finansijske koristi ... ili kombinacija svih pomenutih razloga. Takođe, hakerisanje možemo podeliti na dve ciljne grupe koje zanimaju hakere. Fizička lica, kojima hakeri pokušavaju da ukradu šifre e-maila, naloga na društvenim mrežama, platnih kartica ... Pravna lica, od kojih hakeri žele da ukradu podatke i sredstva (industrijska i državna špijunaža), da im onemoguće rad, da ih na taj način ponižavaju i kvare ugled i reputaciju i sl. Na osnovu pristupa hakerisanju ili metodi, postoji nekoliko osnovnih pretnji.\nCrvi i virusi – zlonamerni programi, koji mogu da zaraze računar sa namerom da kradu podatke. U dodri sa računarom dolaze prikačeni uz neki file koji ste primili preko e-maila ili ste skinuli sa Interneta. Uz pomoć njih, haker ima potpun pristup računaru, može ga blokirati, usporiti, oštetiti softver ili hardver, uzeti podatke, preko e-maila ga proširiti svim vašim kontaktima iz adresara...\nZaštita od DoS i DDoS napada je moguća i vrlo efikasna. Prilikom odabira Internet Servis Provajdera kod koga želite da držite svoj sajt, potrebno je obratiti pažnju na pristupne Internet kapacitete koje ima Provajder, na opremu koju koristi Provajder, na sigurnosni nivo koji Vam Provajder garantuje, na reputaciju samog Provajdera... Obično se korisnici opredeljuju za Provajdera na osnovu cene koštanja i ne obraćaju pažnju na pomenute karakteristike... Ovo se slikovito može uporediti sa čuvanjem novca... Kada hoćete da sačuvate svoj novac, ne držite ga u kući ili stanu, već tražite Banku, koja vam uliva poverenje, ima reputaciju i tradiciju u bavljenju svojim poslom... Tako i u Internet poslovanju, trebate da poslovanje poverite profesionalcima sa reputacijom, kako bi sačuvali svoje poslovanje i kako bi od strane Provajdera imali podršku prilikom eventualnih napada...\nSniffing i Phishing – Sniffing (njuškanje ili njuškala), su uređaji (hardver) ili suftver, koji mogu da nadgledaju kompletan elektronski saobraćaj između vašeg računara i internet servisa koji koristite. Naime, ovakvi uređaji se sa namerom koriste kako bi usmeravali vaš elektronski saobraćaj ali ako se na njih postave programi kao što su Crvi ili Virusi, mogu pristupati i samom sadržaju podataka ne samo njihovom usmeravanju. Na ovaj način se mogu ukrasti svi podaci koje šaljete e-mailom ili ostavljate na vašoj e-banking strani... Phishing (pecanje), je vrsta napada kada se napadači ili hakeri predstavljaju kao određene institucija ili pojedinici (identitet koji su ranije ukrali) i traže od Vas da im otkrijete osetljive informacije: korisničko ime, lozinku, podatke sa kreditnih kartica ili sl. Kako bi Vam napravili direktnu materijalnu štetu. Oni obično koriste falsifikovane e-mail naloge za koje korisnik pomisli da ih šalje njemu poznata institucija ili pojedinac.\nSpyware, Spam, Botnet – Spayware (špijunski programi) su programi koji se instaliraju na kompijuter bez znanja vlasnika istog i prikupljaju podatke o navikama korisnika: koje sajtove posećuje, u kom vremenskom intenzitetu, koja i kakva su interesovanja korisnika... Spam (neželjena elektronska pošta), ovo su svi e-mailovi za koje korisnik nije dao saglasnost da hoće da ih prima. Obično su to reklamne i prodajne poruke ne često sa ciljem obacivanja Crva ili Virusa u vaš kompijuter. Botnet (skraćenica od robot), su programi koji se instalirani na kompijuter sa ciljem da po naredbi pokrenu određene funkcije koje hakerima omogućavaju upravljanje računarom. Ovako zaraženi računari se nazivaju Zombiji i hakeri ih koriste kao osnov malo pre pomenutih DoS i DDoS napada.\nTrojanci – su zlonamerni programi koji se predstavljaju kao drugi kompijuterski programi, obično zabavnog sadržaja, a njihova stvarna namena je krađa podataka i informacija korisnika i korišćenje resursa zaraženog kompijutera (prostora na disku, memorije...).\nNa osnovu znanja samog hakera ili grupe istih, prilikom napada, veoma često se koriste kombinacije svih pomenutih metoda sa napomenom da su nabrojane samo one najčešće i najkorišćenije… Iz svega ovoga, može se zaključiti da u virtualnom svetu (Internetu) postoje isti, pa i veći problem sa kriminalcima i lopovima nego u realnom svetu. Ovo saznanje ne treba da Vas plaši. Potrebno je da kao i u realnom životu nađete dobrog i kvalitetnog partnera za vaš Internet život, bilo da ste fizičko lice a prevashodno firma. Vaš Partner mora da bude kvalitetan, siguran i iskusan Internet Servis Provajder, koji je spreman i ima kapacitete da zadovolji sve vaše potrebe za brzim pristupom Internetu, za željenim Internet servisima, za kvalitetnom sigurnošću i sigurnim web prostorom za vaš web sajt. M.Miličić M.Miličić


U Ženevi nastavak pregovora o Siriji, opozicija preti da će se povući\nBeta 31. januara 2016. 09:05\nIndirektni pregovori sirijskih vlasti i opozicije danas treba da se nastave u sedištu UN u Ženevi, iako je glavna opoziciona grupa zapretila da će se povući, ako vlasti u Damasku nastave da „čine zločine“.\n„Nećemo početi pregovore pre nego što ne budu donesene odluke koje će garantovati okončanje opsade gradova i bombardovanje civila“, rekao je juče, po dolasku u Ženevu Nasan Aga, portparol glavne sirijske opozicione grupe Visoki odbor za pregovore.\nSirijska opozicija je u početku odbijala da dodje u Ženevu, ali je posle četiri dana razgovora unutar koalicije u Rijadu pristala da ipak učestvuje u pregovorima.\nU Ženevi su u petak počeli indirektni mirovni pregovori uz posredovanje UN o okončanju sirijskog sukoba, ali bez učešća glavne opozicione grupe koja je tražila da vladine i ruske snage prestanu bombardovanje civila i okončaju opsadu oblasti pod kontrolom pobunjenika.\nDelegacija Visokog odbora za pregovore, koju čine političari i predstavnici naoružanih grupa, danas treba da se sastanu sa izaslanikom UN za Siriju Stafanom de Misturom.\nDe Mistura se nada da će uspeti da ubedi predstavnike opozicije da udju u indirektne pregovore, uz posredovanje UN. Predvidjeno je da taj proces traje šest meseci. Posle toga bi u Siriji trebalo da bude formirana tranziciona vlada, a polovinoim 2017. godine da se održe izbori.\nIpak, političko rešenje konflikta za sada je teško moguće, jer je na terenu sutuacija katastrofalna, navodi agencija Frans pres.\nMedjunarodna organizacija Lekari bez granica juče je saopštila da je u gradu Madaji koji je pod opsadom provladinih snaga, a pod kontrolom pobunjenika, od 1. decembra prošle godine od gladi umrlo 46 ljudi. U Siriji je ukupno 13 gradova pod opsadom provladinih snaga, pobunjenika ili Islamske države.\nOd marta 2011. godine, u sukobima u Siriji stradalo je oko 260.000 ljudi.


Otvoren nov pogon u Smederevu - Sputnjik Srbija\n18:58 25.04.2015 (osveženo 16:19 05.10.2015) Preuzmite kraći link\nU fabrici za proizvodnju metalnih delova i sklopova od tankih i srednje debelh limova, danas su puštene u pogon i dve nove mašine čime je počet novi projekt — sklapanje proizvoda za firmu „Agfa“.\nPremijer Srbije je pozvao goste iz Belgije da ulažu u Srbiji „jer garantuje da nigde u regionu ne mogu da dobiju bolje uslove“. On je naglasio da će Vlada Srbije „pomoći oko poreza na imovinu, zgrade i na dobit u Slobodnoj zoni“.\n„Niko u regionu ne može da pruži tu vrstu političke, ekonomske stabilnosti i tu vrstu sigurnosti za investicije kao što mogu dobiti u Srbiji“, rekao je Vučić.\n„Meteh“ je belgijska firma koja je u Industrijskoj zoni otvorena 2008. godine. U fabriku je tada uloženo oko 12 miliona evra. U 2014. godini uloženo je još 2,5 miliona evra u nove mašine, u 2015. godini oko 2,5 miliona evra u dodatnih 6.000 kvadratnih metara proizvodnog prostora i zemljišta.\nfabrika, Agfa, Aleksandar Vučić, Belgija, Smederevo


Cvijanović: Obezbijediti što bolje uslove za rad studenata i profesora ETF-a\nPredsjednica Republike Srpske Željka Cvijanović izjavila je da je Elektrotehnički fakultet Univerziteta u Banjaluci resursni centar za Srpsku kada je riječ o kadrovima koji se obrazuju u njemu i da će institucije Srpske uložiti napore da budu obezbijeđeni što bolji uslovi za rad ove visokoškolske ustanove.\nCvijanovićeva, koja je sa predsjednikom Vlade Srpske Radovanom Viškovićem i ministrom za naučnotehnološki razvoj, visoko obrazovanje i informaciono društvo Srpske Srđanom Rajčevićem posjetila ovaj fakultet, navela je da je sa rukovodstvom ove visokoškolske ustanove razgovarala o načinima unapređenja uslova rada.\n"Mladi koji završe ovaj fakultet imaju sigurne poslove, te smo razgovarali o tome na koji način unaprijediti uslove za rad, što podrazumijeva određena ulaganja od Vlade Srpske", rekla je Cvijanovićeva.\nOna je naglasila da je isto tako potrebno obezbijediti i neke dodatne stvari, kao što je nabavka laptopa za nastavni kadar, te im omogućiti da idu u korak sa vremenom, a za šta je potrebno izdvojiti između 70.000 i 80.000 KM.\nCvijanovićeva je rekla da će sa po 500 KM biti nagrađeni i najbolji studenti koji su ostvarili odlične uspjehe na ovogodišnjoj "Elektrijadi" u Bugarskoj, ali i prethodnih godina.\n"Ostaje nam obaveza, koja podrazumijeva malo veći zahvat, da riješimo probleme kada je riječ o uslovima objekta Fakulteta, kao što je krov koji prokišnjava", navela je Cvijanovićeva.\nOna je napomenula i da kao obaveza Fakulteta ostaje da se pronađe način kako aktivirati centar koji će biti kadrovska baza za buduće vrijeme, ali i centar koji može da zarađuje novac, a to znači da nastavnike i studente drži vezano za određene projekte koji će biti realizovani ovdje.\nCvijanovićeva je izrazila podršku za studente i profesore na ovom fakultetu, te izrazila zadovoljstvo što imaju i dobru saradnju sa industrijom i određenim firmama i kompanijama.\n"Mislim da će sljedeća godina biti godina novog početka za ovaj fakultet u finansijskom smislu, ali ćemo i ovo vrijeme koje imamo do kraja godine iskoristiti na najbolji mogući način", rekla je Cvijanovićeva.